Appetite for Destruction - Wikipedia, entziklopedia askea.\nAppetite for Destruction, Guns N' Roses taldearen lehenengo albuma da, 1987ko uztailaren 21ean kaleratu zuten Geffen Records diskografikaren bidez. 2001ean Rolling Stone aldizkariak egindako album hobeen zerrenda 61. postuan jarri zuen.\nGuns N' Roses taldearen estudioko albuma\n1987ko uztailaren 21a\nGuns N' Roses taldearen kronologia\n(1985) Appetite for Destruction\nAlbum honetatik Guns N' Rosesen abesti arrakastatsuenak ateratzen dira: «Welcome to the Jungle», «Paradise City», eta «Sweet Child O' Mine». Album honek arrakasta izan zuen mundu osoan zehar eta 30 milioi unitate saldu ditu orain arte.\n1. "Welcome to the Jungle" Axl Rose 4:31\n2. "It's So Easy" Duff McKagan 3:21\n3. "Nightrain" Rose, McKagan 4:26\n4. "Out Ta Get Me" Izzy Stradlin, Rose 4:20\n5. "Mr. Brownstone" Stradlin 3:46\n6. "Paradise City" Rose, McKagan 6:46\n7. "My Michelle" Rose 3:39\n8. "Think About You" Stradlin 3:50\n9. "Sweet Child O' Mine" Rose 5:55\n10. "You're Crazy" Rose, Stradlin 3:25\n11. "Anything Goes" Rose, Stradlin 3:25\n12. "Rocket Queen" Slash 6:13\nAxl Rose: Ahotsa\nSlash: Gitarra printzipala eta gitarra erritmikoa\nIzzy Stradlin: Gitarra erritmikoa, gitarra printzipala, perkusioa eta koroak\nDuff McKagan: Baxua eta koroak


“Lautan Hiru, antzerki txikia-festibal handia” antzerki-ekoizpenari laguntza | Nontzeberri\nHasiera/ESZENA/“Lautan Hiru, antzerki txikia-festibal handia” antzerki-ekoizpenari laguntza\nEuskaltzaindiak, Bilboko Udalaren babesarekin, antzerki-ekoizpena sustatzeko laguntza berria sortu du, euskarazko antzerkia hauspotzeko, pieza laburren sorkuntzari lagunduz. Irabazle suertatzen den lana jendaurrean estreinatu egingo da. Izena emateko epea azaroaren 15ean amaituko da.\nEuskarazko antzezlanek gehienez 30 minutu eta gutxienez 15 minutuko iraupena izango dute, eta jatorrizkoak eta estreinatu gabekoak izan behar dira. Lanak areto txikietan antzezteko modukoak izango dira, formatu txikikoak, pertsonal eta beharrizan tekniko gutxi eskatzen dutenak.\nEpaimahaia Lautan Hiru antzerki-jaialdiko arduradunek osatuko dute, eta lan bakarra hautatuko da jaialdiaren III. edizioaren baitan estreinatuko dena.\nSaria 1.000 euroko laguntza izango da, eta 300 euroko zenbatekoa Lautan Hiru jaialdian emanaldi bat eskaintzeagatik.\nBestelako xehetasunak Euskaltzaindiak ditu.


«Memoria duten eskolak» programan, Erratzuko bunkerra eta erbesteratuak aztergai | herria | GAUR8 - mila leiho zabalik\n2021 URT. 06\n«Memoria duten eskolak» programan, Erratzuko bunkerra eta erbesteratuak aztergai\nBaztan aldeko bost ikastetxek “Memoria duten eskolak” programarekin bat egin dute eta memoria historikoa berreskuratzeko egitasmo ezberdinetan ari dira lanean. Erratzuko bunkerra eta erbesteratuak landuko dituzten gaien artean daude.\nLekaroz herria, irudian. (Idoia ZABALETA/FOKU)\nBerako Toki Ona eta Labiaga Ikastola BHI, Elizondo Lanbide Eskola IiP, Lekaroz BHI eta Doneztebe Mendaur DBHI ikastetxeek «Memoria duten eskolak» programarekin bat egin dute, eta egitasmo ezberdinak burutuko dituzte irakasleen prestakuntza sustatu eta «ikasleen artean memoria belaunaldiz belaunaldi transmititzea» helburu dituen ekimenaren barruan.\nNafarroako Gobernuak azaldu duenez, programa 2016an jarri zen martxan. Orain, ikastetxe berrien sarrerarekin memoria historikoarekin lotutako proiektu berriak jarriko dira martxan, kasu honetan baztan aldean.\nZehaztu dutenez, Erratzuko bunkerrarekin eta eskualdeko erbestearekin loturiko proiektuak landuko dituzte Elizondo Lanbide Eskolak eta Lekaroz BHIk.\nBerako Toki Ona BHIren kasuan, berriz, “Bidasoako erbesteratuen erakusketa» programa garatuko duela iragarri dute, 1936ko gerraren ondoren eta Bigarren Mundu Gerran zehar Estatu frantsesean eta Alemanian «kontzentrazio-eremuetara deportatu zituzten pertsonen inguruan».\nMemoria historikoa belaunaldi gazteengana hurbiltzea izango da Berako Labiaga Ikastolak Lehen Hezkuntzako eta DBHko lehen zikloko ikasleekin landuko duen ekimenaren helburua; eta «laster programarekin bat egingo duen» Doneztebeko Mendaur DBHI-aren kasuan, egitasmoa emakumeen errepresioaren ingurukoa izango dela aurreratu dute.\nIkastetxeetako zuzendaritzetako ordezkariak abenduaren bukaeran bildu ziren Ana Ollo sailburuarekin eta Josemi Gaston Nafarroako Memoriaren Institutuko zuzendariarekin.


About: dbpedia-eu:Trieste_(batiskafoa) Goto Sponge NotDistinct Permalink\nTrieste izenekoa, suitzar diseinuko ikerketa ozeanografikoko batiskafo bat izan zen, bere kabinan bi pertsonentzako tokia baino ez zuena. 1960an, errekorreko urperaketa bat egin zuen Marianasetako ozeano fosan, Guam uhartetik gertu, 10900 metroko sakonerara helduz. Halako sakonerara iritsi den gailu tripulatu bakarra izan da.\nTrieste izenekoa, suitzar diseinuko ikerketa ozeanografikoko batiskafo bat izan zen, bere kabinan bi pertsonentzako tokia baino ez zuena. 1960an, errekorreko urperaketa bat egin zuen Marianasetako ozeano fosan, Guam uhartetik gertu, 10900 metroko sakonerara helduz. Halako sakonerara iritsi den gailu tripulatu bakarra izan da. Batiskafo hau, August Piccardek diseinatu zuen, eta lehen aldiz 1953ko abuztuan uretaratu zen, Mediterraniar itsasoan, Napolitik gertu, Italia. Zati handi batean, bere eraikuntza Trieste hiri italiarreko Kontseiluak finantzatu zuen, eta hiri honengatik hartu zuen izena. Beranduago, AEBetako marinak erosi zuen 1958an, 250000 dolarren truke.


FAMILIENTZAKO TAILERRAK – ADIMEN ANITZAK\nFamilientzako tailerrak: Adimen anitzak\nFamiliak, hemen duzue aukera bat. Aurten aisialdirako proiektu berri bat prestatu dugu: familientzako tailerrak. Gure helburua izango da familiak, bai haurrek bai helduek naturarekin gozatzea ingurune ezin hobe batean. Beraz, zeozer berezia zuen seme-alabei eskaini nahi badiezue betiere ikasten duten bitartean, edo natura gustatzen bazaizue, hau zuen aukera izan daiteke. ikusi adimen anitzak\nMomentuz, apirilean eta maiatzean egin dugu. Hurrengoa ekainean izango da.\nTailerrak larunbatetan izango dira 10.00etatik 18.00etara, eta Adimen Anitzetan oinarritutako ekintzak burutuko dira. Hauetan haurrek zein nagusiek parte hartu dezakete.\nAdina: Familia osoarentzat, 0 urtetik.\nEkintzak, 3 urtetik gora-ko umeentzat bereziki prestaturik daude. Hiru urte baino gutxiago dituenak beti heldu baten ardurapean egon behar dira.\nPrezioa: 25€/pertsona bakoitzeko (bazkaria barne eta askaria umeentzako bakarrik). 3 urte baino txikiagoak dohainik\nData: Ekainak 11 (ikasturte honetako azken eguna izango da).\nInskripzioa: posta elektronikoaren bidez, baratze@baratze.com helbidera, helduen kopurua eta umeen adina zehaztuz. Jarraian kontu zenbakia bidaliko dizuegu transferentzia egiteko.\nJarduera bakoitzaren helburua adimen batekin erlazionaturik egongo da. Ekintzak izan daitezke: basoan orientazioa, animaliak ezagutu, ikutu eta janaria eman, naturan dauden elementuekin artelan bat egin, sukaldea, naturan dauden soinuekin erlajazioa, ortura joan,e.a…\nEgun batetan lau jarduera egingo ditugu eta aukeratzerakoan umeen adina, eguraldia eta errepikatzaileak dauden ala ez kontuan hartuko dugu.\nPrintzipioz jardunaldi honetara adimen hauek prestatu ditugu:\nAdimen musikala, animaliekin\nAdimen ikus-espaziala, artelan baten bidez\nAdimen naturalista ibilbidean\nAdimen logiko-matematikoa sukaldean


Aurreztutako audientzia Facebook-en bikoizten hasteko gauza jakin beharrekoa Martech Zone\nZure Facebook marketin ahaleginekin audientzia guztiz berria bideratu nahi duzun kasuak daude. Hala ere, ez da ohikoa zure ikusle askok modu nagusietan gainjartzea.\nAdibidez, agian pertsonalizatutako audientzia sortu duzu interes eta ezaugarri demografiko jakin batzuekin. Ikusle horrekin, agian, eskualde jakin batera zuzentzen zinen. Aurreztutako audientzia hori bikoiztu ahal izatea oso lagungarria izan daiteke inoiz berria abiarazi baduzu marketing kanpaina eta erabiltzaile mota bera bideratu nahi zuen, baina herrialdearen beste toki batean edo eskualde txikiago batean.\nAudientzia bikoiztuarekin, eskualdea aldatzea besterik ez zenuke egin behar, audientzia berri bat eskuz sortu beharrean ezarpen berdinak dituena izan ezik. Beste ezarpen guztiak bakarrik utzi ditzakezu.\nFacebookek ez du gordetako audientziak bikoizteko funtziorik eskaintzen. Hori bai, oraindik ere egin dezakezu funtsezko urrats hauek jarraituz:\nerabiliz Facebookeko negozio kudeatzailea (edo Iragarkien kudeatzailea Business Manager konturik ez baduzu), hautatu dagokion iragarki kontua, eta hautatu audientziak azpian Asset atalean gordetako audientziak aurkitzeko. Markatu bikoiztu nahi duzun ikuslearen izenaren ondoko laukia.\nOndoren, egin klik Editatu botoia. Horrek ikusleei egokitzapenak egiteko aukera ematen du. Berriro ere, erabilgarria izango da ikusle bikoiztu batean aldaketak egin nahi dituzunean informazio bera berriro eskuz sartu gabe.\nNahi baduzu, zure entzule bikoiztuei izen berria eman nahi diezu, nahasmena saihesteko. Hau bezain erraza izan daiteke [Jatorrizko publikoaren izenaren] bikoiztua. Editatu izena horren arabera.\nOrain aldatu nahi dituzun beste ezarpenetan ere egin ditzakezu aldaketak. Agian, kanpaina berriarekin adin talde desberdinetara bideratu nahi duzu. Agian, genero bakarra bideratu nahi zenuke. Egindako aldaketak zure helburu zehatzen araberakoak izango dira. Aldaketekin konforme zaudenean, egin klik "Gorde berri gisa" sakatzea da.\nZiurtatu ez duzula klik egiten Eguneratu! Horrek ez du publiko berria sortuko. Horren ordez, aldaketak dagoeneko aplikatuko ditu. Ez duzu horrelakorik gertatzea nahi.\nAipatzekoa da, halaber, ikusleak gainjartzea saihesteak zentzua izan dezakeen zenbait kasutan. Facebookek aukera ematen du egiaztatu gainjartzeak, haien aurka babesteko zer egin dezakezun hobeto ulertzen laguntzen dizu. Hala ere, zure ikusleen arteko nolabaiteko gainjartzea nahi duzunean, prozesu erraz hau oso lagungarria izan daiteke.\nInstagram iragarkietan gustukoagoak lortzea: jarraitu beharreko 8 praktika onenak


Atea irekitzeko, ordubete besterik ez | EIBZko liburutegia\nEmozioz beteriko jolasa da. Olazabalagaren arabera, talde lanean probak gaindituz gelatik irtetea lortzen dutenak «euforiko» jartzen dira. «Gehienak justu-justu irteten dira. Gure kasuan %60 inguruk lortzen dute».\nEgun, moda-modan dauden jolasetan parte hartzeko aukera ematen dute halako txokoek. Euskal Herrian bi zabaldu dituzte aurten: The X Door Bilbon, otsailean; eta Way Out Iruñean, maiatzean. Taldeka une dibertigarri bat pasatzera joan ohi da jendea, eta, Olazabalagak azaldu duenez, hark lan egiten duen enpresa arrakasta izaten ari da. «Gauza berri bat da, berritzailea. Ordubete duzu buruari eragiteko lagun artean. Plan ezberdina da. Zabalduz doa; jendeak ez du ezagutzen, eta probatzera etortzen da. Koadrilak etortzen dira gehienetan, ezkon aurreko agurretan eta urtebetetzeetan, batez ere. Baita bikoteetan ere».\nThe X Door enpresa, izatez, kate bat da, eta leku askotan ditu egoitzak: hala nola Valentzian, Lleidan eta Alacanten (Herrialde Katalanak), Madrilen eta Malagan (Espainia) eta Milanen (Italia). «Frankizia bat da», azaldu du Olazabalagak. Hura enpresako buru ez bada ere, eguneroko gestioez eta bezeroei kasu egiteaz arduratzen da. Jabeek Valentzian ezagutu zuten proiektua, eta ideia gustatuta, Bilbon saiatzea erabaki zuten, inguruetan halakorik ez zegoela aprobetxatuz.\nIruñeko Way Out, berriz, egoitza bakarra da, ez da kate baten parte. Hasieratik argi zuten jokoari ukitu pertsonala eman nahi ziotela: istorio bat sortu dute, eta dekorazio propioa. Bost bazkideren artean jarri zuten abian enpresa, eta haietako bat da Xabier del Coso.\nBideo joko bat lehen pertsonan bizitzea bezala deskriba daiteke esperientzia, Del Cosoren iritziz. Gainera, Mihaly Csikszentmihalyi psikologo hungariarraren teoria batean oinarrituta dago jokoa. Flow izeneko egoera deskribatu zuen hark: «Proba ezberdinak gainditzeko gai bazara, horrek ongizatea sortzen dizu». Haren arabera, behin denbora pasatuta gelatik irtetea lortu ez dutenek ere, bizipen bera izan ohi dute.\nLagun arteko jolas baten itxura badu ere, harago doa fenomenoa. Koadrilan edo familian doan jendeaz gain, gero eta bezero gehiago dira enpresak. Talde izaera bermatzeko Team Building ekintzak arrakasta izaten ari dira, bai Bilbon eta bai Iruñean. «Enpresek ikusten dute taldean giro ona sortzeko balio duela, konfiantza egon dadin eta batera lan egin dezaten», azaldu du Olazabalagak. Hark uste du gizartea nolakoa den islatzen duela jokoak. «Denetarik ikusten dugu. Badaude elkarrekin konfiantza asko dutenak, konfiantza gutxikoak, taldean lan egiten dutenak, autoritarioak… Oso kuriosoa da ikusteko».\nEnpresa ertainak edo handiak izan ohi dira animatzen direnak. Langileak errutinatik deskonektatzeko eta lankideekin gauza ezberdinak egiteko joan ohi dira, Olazabalagaren esanetan. «Egon zen bolada bat paintball eta horrelakoak egiten zituztela, eta honek ez du esfortzu handirik eta gastu handirik sortzen. Gero eta indar handiagoa dauka».\nDena den, Iruñeko enpresak, bide horretan, beste urrats batzuk egin ditu. Giza baliabideen aholkulari enpresa batekin ari dira lanean, jokoa formaziora bideratzeko: Oniria Consultingekin. «Atzo enpresa bat etorri zen, eta bost orduko jarduera antolatu genuen aholkulariek, enpresak eta guk. Oso pozik irten ziren. Jokoan ari diren bitartean, grabatu egiten ditugu gelak, eta partaideak entzun eta ikusi egiten ditugu une oro. Gero hori pantaila batean proiektatzen dugu, eta aholkulariei informazio asko ematen die: konpetentziak, liderrak, talde lana, frustrazioari nola aurre egin…», argitu du Del Cosok.\nGainera, enpresetan sortzen diren lanpostuetarako jendea aukeratzeko baliagarria dela uste du: «Esaterako, enpresa batek zuzendari batentzat postu bat badu, kameren bidez ikus dezakezu ezaugarriak betetzen dituen».\nAhoz aho eta sare sozialen bidez egiten dute bi enpresek sustapena. Biek hilabete gutxiko ibilbidea dute, baina ez dira kexu orain arteko emaitzekin. Bilbora joateko, Gabonak arte ia asteburu guztiak erreserbatuta daude. Iruñean, hilean 90 taldek parte hartu dute, batez beste.\nBi pertsonatik seira bitarteko taldeak joan daitezke Bilbora, 50 euroren truke. Iruñera, berriz, bitik bostera bitartean, baina prezioa jende kopuruaren arabera aldatzen da: 45 eta 60 euro bitartean. Enpresentzako formazio saioak garestiagoak dira.\nKategoria 14 urtetik aurrera, Azalpen testua, Berria egunkaria, D eredua, Euskara, Tutoretza, etiketak Aisialdia, Ander Olazabalaga, Bilbo, Ihintza Elustondo, Iruñea, Team Building jolasak, The X Door, Way out, Xabier del Coso by liburutegia. Gorde lotura.


"Ezin duzu beste aldera begiratu behin egoera ezagututa" | Berria.eus\nGizartea "Ezin duzu beste aldera begiratu behin egoera ezagututa"\n"Ezin duzu beste aldera begiratu behin egoera ezagututa"\nBizkaitik ehun pertsona inguru abiatuko dira gaur Melillara, Ongi Etorri Errefuxiatuak Plataformak antolatutako karabanan. Bidaiak 22ra arte iraungo du, eta ekintza eta salaketa ugari egingo dituzte.\nOngi Etorri Errefuxiatuak plataformako kidea da Seco. / Monika del Valle, Argazki Press\n2017-07-15 / Peru Azpillaga\nOrain dela pare bat urte, gerrak eta miseriak bultzatuta, Europara etortzen ziren errefuxiatuen kopuruak era lazgarrian egin zuen gora. Europa ez da gai izan auzi horri erantzun duin bat emateko, eta arazoa, konponduta egon beharrean, inoiz baino nahasiago dago. Milaka dira urtero etorkizun baten bila beren bizitza arriskuan jartzen duten pertsonak, dena utzi eta bizimodu duin baten bila abiatzen direnak. Baina helmugara heltzea lortzen dutenek oso bestelako errealitatea topatzen dute. Testuinguru horretan sortu zen Ongi Etorri Errefuxiatuak plataforma. Pertsona horien guztien eskubideen alde lan egiteko. Iaz Greziara joan ostean, gaur Melillara bidean abiatuko den karabanari buruz mintzo da Javi Seco (Bilbo, 1965).\nIrakurri elkarrizketa osoa Bizkaiko Hitzan.


Juanjo Agirrezabala: "Nahi dugun eredutik urrun dago Ertzaintza gaur egun" | EA - Eusko Alkartasuna\nHasiera » Elkarrizketa » Juanjo Agirrezabala: "Nahi dugun eredutik urrun dago Ertzaintza gaur egun"\nJuanjo Agirrezabala: "Nahi dugun eredutik urrun dago Ertzaintza gaur egun"\nArgitaratua honek egina: Prentsa Bulegoa data Mai 27, 2012 honetan: Elkarrizketa\nBerria egunkariak eginiko elkarrizketa batean adierazi duenez, Juanjo Agirrezabala EAko legebiltzarkideari ez zaizkio argigarriak iruditu Iñigo Cabacas eta Xuban Nafarrateren kasuen inguruan Herrizaingo sailburuak emandako azalpenak, eta susmoa dauka auziak ez direla «muturreraino» ikertuko. Datozen hauteskundeei buruz ere mintzatu da Agirrezabala. Ezkerreko independentisten koalizioak irabaztea espero du eta ez du gobernatzea baztertzen.\nEusko Legebiltzarreko jardunean atseden hartzeko ia tarterik gabe dabil azken hilabeteotan Juanjo Agirrezabala EAko legebiltzarkidea (Legazpi, 1959). Osteguneko osoko bilkura amaituta erantzun die BERRIAren galderei.\nIñigo Cabacas eta Xuban Nafarrateren kasuei buruzko azalpenak eskatu zenizkion Rodolfo Aresi. Argigarriak iruditu zaizkizu?\nEz, inola ere ez. Bi kasuetan oso datu gutxi eman ditu, eta zinismoz jokatu du. Nafarrate kasuari erreparatzen badiogu, lehen agerraldian eman zuen bertsioa ez zetorren bat bideoan ikusten zenarekin. Hark zioen tiroa entzun aurretik erori zela gaztea, eta ertzainek harrapatu behar izan zutela jende multzo bat zegoelako haren atzean, baina bideoan ikusi da ez zela horrela izan.\nErtzaintzak izan duen jokabideari buruz zein iritzi duzu?\nErtzaintzaren jokabidea guztiz neurriz kanpokoa izan da kasu bietan. Erantzukizun politikoak bere gain hartu ditu Aresek, eta horregatik eskatu diot dimisioa emateko, Ertzaintzaren burua delako. Halaber, gertaerak azken muturreraino ikertzea eta arduradunak identifikatu eta zigortzea galdegin diot.\nMuturreraino ikertuko al du? Argituko al dira auziak?\nEz dut uste. Aresek azken agerraldian izan duen jarrera ikusita, ez dut uste bi kasu hauek azken muturreraino ikertu eta argituko direnik. Herrizaingo Sailari ez diot inolako prestasunik ikusten horretarako.\nBi kasu horiek bakartuak izan dira ala Ertzaintzaren ohiko jokabidearen erakusle dira?\nUste dut ez dela ez bata ez bestea. Argi dagoena da bi kasu horiek oso larriak izan direla baina ez direla bakartuak. Azken asteotan hainbat gazte etorri zaizkigu taldera Ertzaintzaren jokaera neurrigabeak salatzera. Gasteizko autobus gidari baten eta Ertzaintzaren arteko liskar bat ere egon da, eta horri buruzko argibideak eskatuko dizkiot Aresi hurrengo kontroleko osoko bilkuran. Horrekin esan nahi dudana da Ertzaintzaren zenbait jokabide neurriz kanpokoak izaten ari direla, eta jakin nahi dugu zergatik gertatzen ari diren egoera horiek.\nEsan duzu Ertzaintzak eredua aldatu eta garai berrietara egokitu beharko lukeela. Egokitu, nola?\nEAk beti defenditu du Ertzaintzak polizia integrala izan behar duela eta herritarrengandik gertu egon behar duela. Buruan dudan irudia da hastapenetakoa, ertzainak kalean normal-normal ibiltzen ziren garaia. Horixe da, hain zuzen, nahiko genukeen Polizia, herritarren zerbitzura egongo dena eta segurtasuna bermatuko duena. Onartezina da ertzainek segurtasun horren aurka egitea eta jendea beldurtzea.\nUne honetan, eredu horretatik urrun ikusten duzu Ertzaintza?\nBai, gaur egun urrun ikusten dut.\nArabako ustezko ustelkeria eta irregulartasun auziaren batzordeko presidentea izan zara. Pozik geratu zara batzordeak egindako lanarekin?\nLan luzea eta nekeza izan da, baina pozik nago, batez ere txostena egiteko adostasun handia lortu delako. EAJ ez gainerako taldeak ondorioekin ados egotea garrantzitsua da, eta zerbaiten isla ere bada. Ardura politikoak eta irregulartasunak aztertu ditugu, legezko erantzukizunak alde batera utzita. Ardura politikoak aztertzean ondorioztatu dugu irregulartasunak egon badaudela, eta txostenean egindako gomendioetan adierazi dugu ezin dela irregulartasunik onartu kargudun publikoetan. Herritarrari nolabait esan diogu gaizki jokatzen duenak ezin duela kargu publiko bat izan. Etorkizunari begira ere aholkuak eman ditugu, eta halakorik berriro gerta ez dadin, hainbat proposamen egin dizkiogu Jaurlaritzari.\nEbazpenean erantzukizun politikoak zehaztu dituzue, baina horrek praktikan zer ondorio ditu?\nPraktikan, berez, ez du ondorio zuzenik txostenak. Ikusi dugu diru publikoa oker erabili dela eta hainbat enpresari eman zaiola, eta Jaurlaritzari eskatu diogu errekupera dezala diru hori. Enpresekin egindako legez kanpoko kontratuen kasuan dioguna da hemendik aurrera ezin dela berriro halakorik gertatu. Baina, praktikan, gomedioak ematetik harago, ezin dugu ezer gehiago egin. Kargudun publikoentzat bada dei bat, esateko badaudela arau batzuk eta errespetatu behar direla.\nDe Miguel auzian erantzukizun politikoa izatea egotzi diezue EAJko hainbat kide ohiri. EAJk, berriz, salatu du epaiketa paraleloa egin zaiola.\nHau ez da izan inoren kontrako epaiketa edo jazarpen bat. Gure helburu bakarra izan da ikertzea eta ongi jokatu den ala ez aztertzea. EAJk ez du hori ulertu, eta bere buruaren aurkako jazarpentzat jo du. Jeltzaleek beren hipotesia eraiki dute, eta den-dena zuzen egin zela defenditu dute. Begietan benda bat jarri nahi izan dute, errealitatea ez ikusteko. Batzordean denak ados jartzen saiatu naiz, eta jeltzaleen hainbat proposamen ere onartu dira. Hala ere, argi dago EAJk jarrera itxia izan duela gai honetan.\nBatzordera deituta zeuden hainbat lagun ez ziren agertu… Lan egiteko zailtasunak izan dituzue?\nBai. Hasieran, agertzera deituak ziren batzuek muzin egin zioten hemengo deiari. Egoera bideratzea lortu genuen azkenean, eta aurreikusitako guztiak pasa ziren. Baina batzuek ez ziguten lana erraztu, batzordekideen galderei erantzuteari uko egin ziotelako. Baina, horrez gain, elementu positiboak ere egon dira, dokumentu asko bildu ditugulako eta horien guztien analisia egitean hainbat gauza argitu ditugulako.\nUste zenuten baino mamitsuagoa izan da esku artean izan duzuen informazioa?\nBai, irregulartasun sakonak egon direla ohartu gara, eta hori islatu dugu txostenean. Ziur naiz, informazio gehiago izanda ere, ebazpenaren ondorioak berberak izango zirela. Zail ikusten dut atera ditugun ondorioetatik harago joan ahal izatea, daturik garrantzitsuenak txostenean jasota daudelako. Argi geratu da irregulartasunak egon direla kargudun publiko batzuen aldetik.\nBakerako eta elkarbizitzarako lantaldea zertarako sortu da, zure aburuz?\nJatorrizko egitasmoa positiboa zela uste dut, lantaldeak ez zuelako inor kanpo uzten eta herri honen gatazkari heltzen ziolako. Baina azkenean onartu eta martxan jarri den lantaldea funtsik gabekoa da. Batetik, baztertzailea delako, ez duelako bermatzen ezker abertzaleak era normalizatu eta etengabean parte hartzea, etak bestetik, gatazkaren ondorioei ez dielako heltzen. Garrantzitsuena ez da lantaldearen testuak hitzez hitz dioena, haren aurrean dugun borondatea baizik. PPk eta PSE-EEk argi utzi zuten euren borondatea zela ezker abertzalea kanpo uztea. PPk, azkenean, lantaldeak izan zezakeen balio guztia kentzea lortu du. Taldea hilda jaio da, eta ez du inongo ekarpenik egingo.\nAintzane Ezenarrok dio lantaldea elkarrizketarako urrats moduan hartu behar dela.\nBaina pausoak ematen badira, tentuz eta denon artean eman beharko dira. Kontua ez da urratsak nola edo hala egitea, herri honetako protagonista guztiekin hitz egitea baizik. Elkarrizketa saioak egin behar dira, bai, baina denon artean. Hori da, gure ustez, ziklo berri honi erantzuteko modurik garrantzitsuena. Arazoa guztiona bada, irtenbideak ere guztiona izan behar du.\nOroimenaren Institutua sortzeko lege proposamena ez duzue sinatu; zergatik?\nEz garelako ados jarri. Apirilaren 10ean, txostena eman ziguten, eta sinatzeko prest ote geunden galdetu ziguten, erantzun azkarra behar zutelako. Adostasunerako biderik ez da egon, eta hiruzpalau alderdiren artean prestatutako lege proposamena izan da. Uste dugu halako gai sakon bat ezin dela presaka egin, prozesu bat behar dela, eta gaia soseguz eta tentuz landu behar dela. Hala eta guztiz ere, guk ez dugu tramitea oztopatuko.\nBeharrezkoa ikusten duzu halako institutu bat?\nEz gaude institutua sortzearen aurka, baina ez dugu edozein institutu nahi. Hainbat zuzenketa aurkeztuko dizkiogu lege egitasmoari. Batetik, erakunde independente bat izan beharko lukeelako eta dependentzia izugarria ikusten diogulako gobernuarekiko. Bestetik, giza eskubideak sustatzetik harago joan beharko lukeelako eta giza eskubideen bortxaketa bat egon dela edo egon daitekeela ikertzeko gaitasuna izan beharko lukeelako.


Otamotzxabier erostarbe Archives - Otamotz\nEtiketa "xabier erostarbe"\nXabier Erostarbek Promozio txapelketako partida jokatuko du ostiralean Zumarragan\nXabier Erostarbek urretxuarrak binakako Promozio txapelketako partida jokatuko du ostiralean Zumarragako Beloki pilotalekuan. Ugalderekin, Agirre-Iturriaga edo Peña II-Erasunen aurka jokatuko du. Ugalde eta Erostarbek finalerdietako ligaxkako lehen partida galdu zuten ostiralean eta bigarrena irabazi beharra dute finala jokatzeko aukerak izaten jarraitu nahi badute. Partida 22:00etan hasiko da. Ondoren, Jaka eta\nXabier Erostarbe pilotari urretxuarrak binakako txapelketa nagusian jokatuko du bihar (ostirala) lehen aldiz. Ezkerreko eskua minduta duen Beñat Rezustaren ordez jokatuko du. Elezkano IIrekin, Aimar Olaizola eta Ibai Zabalaren aurka arituko da. Ligaxkako azken partida da eta bi bikoteak sailkatuta daude dagoeneko. Jaialdia Bergaran izango da eta 22:00etan hasiko da. Leihatila\nEmozio gutxi Goñi txapelketako lehen partidetan\nAtzo Goñiren omenezko txapelketako lehen partidak jokatu zituzten Beloki pilotalekuan. Emozio gutxi egon zen. Lau t’erdikoan, Alberdik 22 eta 7 irabazi zion Rioli. Binakakoan, berriz, Salaberriak eta Gorrotxategik 22 eta 9 irabazi zieten Elezkano I eta Aizpururi. Ikusleen artean bi profesional egon ziren: Danel Elezkano eta Xabier Erostarbe. Datorren asteazkenean,\nXabier Erostarbek ez du finalerdietarako sailkatzea lortu\nXabier Erostarbek eta Gorkak 17 eta 22 galdu dute gaur Tolosan, Galartza eta Bakaikoaren aurka. Horrenbestez, urretxuarrak ez du promozio txapelketako finalerdietarako sailkatzea lortu. Galartza izan da lau jokalarietan onena.


1960ko hamarkadan eskola erlijioso batean jasandako abusuak salatu ditu Lizarrako bizilagun batek | Gizartea | Berria\n1960ko hamarkadan eskola erlijioso batean jasandako abusuak salatu ditu Lizarrako bizilagun batek\nNuestra Señora del Puy ikastetxeko zuzendari zenaren kontrako salaketa aurkeztu du ikasle ohiak.\nNuestra Señora del Puy ikastetxearen kanpoaldea.\nLizarrako Nuestra Señora del Puy ikastetxeko zuzendari zenaren kontrako salaketa aurkeztu du eskola horretako ikasle ohi batek, ukituak egitea egotzita. Salaketan azaldu duenez, 1962. eta 1966. urteen artean egin zizkioten sexu abusuak: garai hartan, ikastetxeko zuzendaria zen Jose San Julian Luna apaiza, eta hainbat haurri ukituak egin zizkiola salatu du Lizarrako bizilagunak. San Julian hilda dago jada\nEstella Noticias agerkariak eman zuen salaketaren berri. Horren arabera, haurrek ikasgelan bertan pairatzen zituzten abusuak, arbelera aterarazten zituztenean. Salaketa jarri duen gizonaren arabera, abusuei izkin eginez gero, zigor fisikoak ezartzen zizkien irakasleak; besteak beste, iletik tira egiten zien edota belarrondokoak ematen zizkien.\nLizarratarraren esanetan, gertatutakoa ez zien gurasoei kontatu: "Oso erlijiosoak ziren, eta ni, berriz, oso lotsatia. Errudun sentitzen nintzen", azaldu du Noticias de Navarra egunkarian. Guardia Zibilaren kuartelean aurkeztu du salaketa.


#kirolsariak #kirolkitto Artxiboak - etakitto.eus\nTag : #kirolsariak #kirolkitto\nXXII. Kirol Sariak banatuta agurtu dugu urtea\nEtiketak: #kirolsariak #kirolkitto\nAurten ere Coliseo antzokian agurtu dugu urtea, …eta kitto! astekariak antolatuta egin den XXII. Eibarko Kirol Sariak banatzeko ekitaldian. Urteroko martxan, kirol-modalitate bakoitzean izendatutako kirolariek saria jaso dute, 24 sari izan dira guztira. Horrez gain, sustapen saria, euskarakoa eta aurten Markel Alberdi igerilariak hartu duen sari berezia banatu dira, 25 urte…\nEibarko Kirol Sarien XXII. edizioa hartuko du zapatuan Coliseo antzokiak\n0 Berriak, Destakatuak, Kirolak\nEtzi, zapatua, abenduaren 31n, …eta kitto! astekariak antolatzen duen Eibarko Kirol Sarien edizio berri batek bere hitzordua izango du Eibarko kirol munduarekin. Hogeitabigarrena izango da oraingokoa. Coliseoan, eguerdiko 12.00etan hasiko den ekitaldian, kirol-modalitate bakoitzean izendatutako kirolariek euren saria jasoko dute; modalitateei dagokienez, 24 sari banatuko dira eta, horiez gain, sustapen…\nBanatu ditugu Eibarko Kirol Sariak\nUrteari agur esan aurretik gaur banatu dira …eta kitto!-ren eskutik antolatutako XXI. Eibarko Kirol Sariak, Coliseo antzokiak hartu duen ekitaldian. Modalitate bakoitzean aukeratutako kirolariek Esther Galarzak diseinatutako zeramikazko oroigarria jaso dute eta, horrez gain, Sari Berezia eta Euskera eta Sustapen Sariak ere banatu dira. Ekitaldiko argazkiekin osatutako albuma ikusi nahi…\nXXI. Eibarko Kirol Sariak banatuko dira etzi, hilaren 31n\nEibarko Kirol Sarien XXI. edizioa egingo da etzi, eguenean, Coliseoan. Ohikoa denez, ekitaldia eguerdiko 12:00etan hasiko da eta bertan kirol modalitate bakoitzean aukeratutako kirolariek eurei dagokien saria jasoko dute eta, horrez gain, Sari Berezia eta Euskera eta Sustapen Sariak emango dira. Guztira 29 sari banatuko dira eta, horrekin, Eibarko klubek…


Institutuko Ikasle Taldea: "Eibarko gazteak mugiarazi nahi ditugu" - etakitto.eus\nInstitutuko Ikasle Taldea: “Eibarko gazteak mugiarazi nahi ditugu”\nGogotsu eta euren ahotsa entzunarazteko nahiarekin hasi dute ikasturtea Eibarko Institutuko Ikasle Taldeko kideek. Batxilergoko 1. eta 2 mailetako 15 ikasle inguru dira dagoeneko. Ikasleek jarrera aktiboa izan behar dutela uste dute, eta arlo desberdinetan (sozialean, politikoan, ingurugiroan…) jarduteko asmoa daukate. Joan den astean Kataluniako herriari elkartasuna adierazteko kontzentrazioan ikasle asko batzea lortu zuten ikastetxeko patioan.\n– Nola eta zein asmorekin sortu da taldea?\nTalde ez da berria, lehendik ere bazegoen, baina egia da joan den urtean jende gutxiago zegoela eta gainera denak Institutuko azken urtekoak zirela. Aurten batzuk taldearekin jarraitzea erabaki dugu, apurka-apurka batzen joan gara eta 15 ikasle inguru gaude dagoeneko, Batxilergoko 1. eta 2. mailakoak. Ikasleen borroka eta aldarrikapenak Eibarren sustatzea, hori da gure asmoa.\n– Beraz, beharrezkoa ikusten duzue ikasleek jarrera aktiboa izatea?\nIkastetxean arazoak edo kexak baldin badaude taldean jarduteak pisu handiagoa dauka. Bestalde, arlo sozialean, politikoan, ingurugiroan… jarduteko asmoa daukagu, momentu bakoitzeko beharren arabera. Landu daitezkeen gaiak era askotakoak izan daitezke. Esate baterako, gela guztietan birziklatzeko ontziak jartzea eskatu dugu.\n– Nola joan da ikasturte hasiera?\nEz dugu izan gauza handirik egiteko astirik. Lehenik eta behin egin duguna taldea sortu eta elkar ezagutzea izan da, eta ez da gutxi. Orain arte egin ditugun ekitaldi nagusiak, egia esan, protesta eta aldarrikapen ekintzak izan dira, horrela suertatu delako. Hispanitate egunaren aurkako pankarta egin genuen, baina jartzen ari ginela udaltzaingoaren eta ertzaintzaren “bisita” izan genuen. Sei udaltzain eta bi ertzain agertu ziren zazpi ikasle identifikatzera. Neurriz kanpokoa iruditu zitzaigun. Zergatia azaldu barik, gu isiltzen eta beldurtzen saiatu ziren. Pankarta kendu ziguten, baina argazkia sare sozialetan asko ikusi zen.\n– Joan den ostiralean, bestalde, Institutuko patioan Kataluniaren aldeko kontzentrazioa egin zenuten…\nEgun horretan guk ere zerbait esatea beharrezkoa zela ikusi genuen. Ahalegindu arren, ez genuen greba egiteko baimena lortu. Baina ezin ginen ezer egin gabe geditu eta, horregatik, “paroia” egitea eta Kataluniarekin elkartasuna adierazten zuen pankarta erakustea erabaki genuen. Zuzendaritzaren aldetik trabak jarri zizkiguten, arazo batzuk izan genituen, baina, hala ere, lortu genuen. Irakasle batzuk gurekin egon ziren eta baita DBHko 3. eta 4. mailakoak ere (eurak izango dira hurrengo urteetan Ikasle Taldearekin jarraitu ahal izango dutenak). Azkenean jende mordoa biltzea lortu genuen eta polita izan zen.\n– Aurrera begira zer daukazue buruan?\nGuazak zehaztu barik ditugu, baina Konstituzio egunaren kontrako ekitaldiren bat egingo dugu eta aurrerago bergira, Martxoaren 8rako, zerbait berezia egiteko asmoa daukagu.\n– Sare sozialak eraginkorrak dira egiten dituzuen gauzak ezagutzera emateko?\nBai, Instagramen gaude (@eibarkoikasletaldea) eta dagoeneko jende askok ezagutzen gaitu Eibarren. Aurten jarraitzaile kopurua asko igo da. Gure moduko taldeek gizartean gertatzen diren gauzen aurrean kontzientzia sortzeko balio dezaketela uste dugu, eta egiten duguna zabaltzeko erreminta egokiak dira sare sozialak. Eibarko gazteak mugiarazi nahi ditugu.\n#Hispanitate#Ikasle Taldea#Institutua#Katalunia#sare sozialak\n« Jon Maia irabazle Coliseoko saioan Asteburuan 150 kirolari bilduko dituen Eibar Hiriko Espainiako V. Jiu Jitsu Kopa aurkeztu dute »


Bizilabeko gazteak lagin bila Areetan — Bilbao\nBizilabeko gazteak lagin bila Areetan\nBizilabeko gazteak lagin bila Areetan Bilboko Bizilabeko DBH1-DBH2. mailako gazteek Bizkaiko kostaldeko mikroplastikoen edukiari eta horien karakterizazioari buruzko ikerketa egingo dute. Horretarako, Areetako hondartzara joan dira, laginak hartu eta horien ezaugarriak aztertzeko https://bizilabe.elhuyar.eus/eu/bizilabe-bilbo/albisteak/bizilabeko-gazteak-lagin-bila-areetan https://bizilabe.elhuyar.eus/eu/bizilabe-bilbo/albisteak/bizilabeko-gazteak-lagin-bila-areetan/@@download/image/IMG-20210414-WA0000.jpg\nBilboko Bizilabeko DBH1-DBH2. mailako gazteek Bizkaiko kostaldeko mikroplastikoen edukiari eta horien karakterizazioari buruzko ikerketa egingo dute. Horretarako, Areetako hondartzara joan dira, laginak hartu eta horien ezaugarriak aztertzeko\nIkerketa honen helburua mikroplastikoen presentzia kuantifikatu eta horien ezaugarriak aztertzea da. Horrez gain, lortutako emaitzak kontuan hartuta, herritarrak itsasoko zaborraz kontzientziatzea eta prebentzioan inplikatzea nahi dute.\nHemen laginketaren argazki gehiago


Martxoaren 17an Zodiac - Astrology Zodiac Signs - Arrainak\nMartxoaren 17an Zodiac\n03/17 urtebetetzea - Zodiako informazioa x\nMartxoaren 17a bezalako data data ugari nabarmentzen da eta egutegian leku berezi bat aurkezten du gauzak buelta eman litezkeenean. Kurbak modu naturalean etortzen diren puntua da, baita gure patua segundo batean aldatzen duten tunel eta egoera bitxi guztiak ere. Data honetan jaiotakoen bizitzak ezustekoz eta itxaropenez beteta daude, beti ere barne bizitza sendo bat eraiki dezaten desafiatuz bizitza bera kudeatu ahal izateko.\nEGUZKIA - URANO - (Pluton) - JUPITER\nEguzkia Uranorekin konbinatzen duen errenkadarekin ez da onartzen fisiologiaren ahultasunik, batez ere ez Jupiterrek haien harremana handitzen duenean. Martxoaren 17an jaiotako jendearengandik asko espero da eta beren izaera beraien mugak gainditu eta mugak behin eta berriro probatzea da. Bere burua urrunegi bultzatuko dute lehertzeko eta dena urratzeko, eta hainbat aldiz errepikatuko dute prozesua, zentzumenak eta alderdi emozionala kontuan hartzen hasi arte. Kontzientzia handiak eta indar intelektualak ez diete leku berean denbora luzez egoteko aukera ematen, eta lotuta sentitzen hasi bezain laster askatu egingo dira. Hala ere, mundu materialean oinarri sendoak behar dituzte askatasun hori oinarritzat hartu ahal izateko, eta, zentzu praktikoan, horrek esan nahi du nagusiki beren gorputzaren eta osasunaren erantzukizun osoa hartzea.\nZifra guztiak konbinatzen direnean, 11. zenbakia bihurtzen dira, bi bat, bi lider eta bi entitate zorrotz eta garrantzitsuen konbinazio gisa jarrita. Bihotzera daramaten zenbaki honekin askatzeko, erdibidea eta denak aseko dituen irtenbide bat aurkitu behar dituzte, pozik ez dauden konpromiso gehiegi egin beharrean.\nUr jauzi baten aurreko urteko martxoaren 17an jaiotako Pisces ordezkarien Sabian ikurra:\n'Ilargi Ilargi Oso Mehea Ilunabarrean agertzen zela ikusita, Jende Ezberdina konturatzen da bere proiektu desberdinekin aurrera egiteko unea iritsi dela'\nPisziarren ordezkarientzako Sabian sinboloa urte bisarreko martxoaren 17an jaio eta bi urte igaro ondoren:\n'Harvest Moon-ek udazkeneko zeru argia argitzen du'\nBi sinbolo horietan antzekotasun izugarria dago eroritako Eguzkiaren terminoetan, izan ere, udazkenaren hasiera Libra ikurrarekin lotuta dago, baita etxeen mailan kokatzen denarekin ere. Ilargiaren ilargi mehe batetik uzta ilargira arte, argi molde garbienean aurkeztu beharko litzatekeen betetze emozionalaren ziklo osoa ikusiko dugu. Arrazoiaren istorioak bigarren egunean joan behar du data honetan jaiotako pertsonen bizitzetan, ez baitira hemen pentsatzeko, baizik eta sentitzeko, eta beren muin emozionalaz jabetzeko. Sinbolo horien bidez ikusten den zeregina argi, ageriko eta betea izan behar duten emozioen eraikuntzan dago, munduarekin duten oreka babestua eta segurua izan dadin.\nGoxoa dirudien arren, bistakoa da martxoaren 17an jaiotako Pisces ordezkarien bizitzan helburua maitasuna dela. Hemen, ez gara sentsuala eta erotikoa den maitasunaz ari, baizik eta irribarre egin eta negarrez lehertzen gaituen emozio sakon eta arduratsu horretaz. Ez da asebetetze fisikoko kontua, hitzezkoa eta fisikoa ez den elkarrekintza baizik. Haien Arima eta beren emozio zentroa aurkitu behar dituzte, hasteko emandako opariak nola erabiltzen diren jakiteko.\nPlanetako ilarak emozioez zehazki hitz egiten ez duen arren, Piscesen Eguzkia behin betiko egiten du, batez ere bere zifra guztiak bukaeran 2. zenbakian konbinatzen direnean, Ilargiaren zenbakian. Familiako arazo sentikorrek aurrera egingo dute eta haien maitasun bizitza definituko dute, sistematik salto egin dutela sentitzen badute ere, eta gurasoengandik oso desberdinak direla ulertzeko.\nHautsi bakarrik maiteminduko dira, eta gogaitzen dituzten baina sutsuak sentiarazten dituzten bikoteak aukeratuko dituzte. Kosta egiten zaie maitasun istorio arrunt batekin konformatzea, eta maite dutenari poemak pozik idatziko dizkioten arren, ez zaie gustatuko sekula amaitzen ez den erromantizismoa amaitzea. Ez dute nahi norbaitek gauero filmak ikustea, baizik eta parapentean ibiltzea eta bururatzen zaion abenturari ekitea. Lotzen den pertsonaren izaerarekiko batasuna eta azken errespetua aurkitzen dutenez, haien lehentasunak aldatu egiten direla eta lotura emozionalean aitortzen duten kalitatera bultzatuko dituztela ikasiko dute.\nMartxoaren 17an jaiotako jendeak beste batzuek ulertu ere egiten ez dituzten gauzetan nabarmentzen dira. Gai zientifikoetatik eta teknologia korapilatsuetatik abiatuta, jaiotzez guztiok garen Batasunera arte, ezin da ikusi nora iritsiko diren, haien bizitzak txanda hartzen baitu onerako. Oso astrologo, programatzaile, diseinatzaile eta ingeniari onak izango dira, baina bihotzean eta haurraren barnean deiak entzuteko adina moteltzen badira.\nEzkutada hori argia kristal ezin hobea izan daiteke martxoaren 17an jaiotakoarentzat. Erabiltzen dutenen bizitzan esker ona eta intimitate eta maitasun sentimenduak piztuko dituen kristala da, baita norberaren umorea altxatu eta berezkotasun eta poztasuna ere. Esker oneko energia sendagarriak norberaren gaitasunetan sinesten hasteko eta norberaren banakotasunaz jabetu litezkeen aberastasun handiena dela eta bidean lagun dezake.\nMartxoaren 17an urtebetetzea oparia\nMartxoaren 17an jaiotako norbaiti urtebetetze oparia aukeratzeko, egungo gogoaren egoeran pentsatu behar dugu. Gozoki kutxa edo poema batekin gozatuko badute ere, hankaz gora eramango dituzte bungee jauzia egiteko bonua edo Vegasera edo aurrezki edo bizitza arriskuan jar dezaketen beste leku batera bidaia. Aukera ona izan daiteke dadoetatik hasi eta beren hegazkinera arte, baita astrologiari edo elektronikari buruzko literatura ere, haien nahien arabera.\nEzaugarri positiboak martxoaren 17an Born\nBerritzaileak, desberdinak eta gauzak astintzeko eta mundu hau leku hobea bihurtzeko prest, ongintzazkoak dira, jatorrak, beti ere beren urrats handienak arrisku handienetatik datozela jakinda.\nEzaugarri negatiboak Martxoaren 17an Born\nEzinegona, urduri eta haserre, hau ez da bere familiarekin eta emozioekin harremanetan dagoen norbait. Bihotzak erakutsi behar dituen gauza guztiak, onak edo txarrak, besarkatzen dituztenean bakarrik hasiko dira benetako zoriontasuna bilatzeko adina onartzen.\nMartxoaren 17an urtebetetze ospetsuak\n1919an Nat King Cole jaio zen, abeslari estatubatuarra, jazz pianista eta telebista nazionaleko barietate ikuskizuna eskaini zuen lehen afroamerikar bat. Zoritxarrez, Ilargiarekiko lotura gogorra izan zen, 45 urte zituela biriketako minbiziak jota hil baitzen.\n1951an Kurt Russell jaio zen, Silkwood, Elvis eta Stargate filmetan egindako rolengatik ezaguna den aktore estatubatuarra. Pisces munduaren aurka egongo balitz bezala, pistola zalea, ehiztaria eta FAAk baimendutako pilotu pribatua da, bere Ilargiarekin Wings of Hope hegazkin erakunde humanitarioaren bidez konektatu zena.\n1964an Rob Lowe jaio zen, 1980ko hamarkadan nerabe idolo bihurtu zen aktore estatubatuarra, The Outsiders, Oxford Blues eta About Last Night filmetan. Sexu eskandaluengatik ere ezaguna da bere sexu bizitzako grabazioak publiko egin zirenean eta bere ibilbidea kaltetu zutenean.\nGertaera historiko garrantzitsuak martxoaren 17an\n1805 - Napoleon (abuztuaren 15ean jaioa) presidente zela, Italiako Errepublika Italiako Erresuma bihurtzen da, Errege bihurtuz.\n1861 - Italiako Erresuma aldarrikatu zen.\n1941 - National Gallery of Art-en inaugurazioa Washingtonen, D. C.\n1950 - 98. elementuaren sorrera Berkeley-n iragarri zen, eta 'californium' izena jarri zioten.\n1959 - 14. Dalai Lama (uztailaren 6an jaioa) Tibetera Indiara ihes egin zuen.\n1968 - 6.000 ardi baino gehiago hil ziren Skull Valley-n, Utah-n, nerbio gasaren probak direla eta.\nAukeratu Saioa Irakurtzen Dut Aries Taurus Arrainak


Refbio sareak bisitaldia antolatu du Toulouseko Paul Sabatier Unibertsitateko plataforma teknologikoetara - Refbio\nRefbio sareak bisitaldia antolatu du Toulouseko Paul Sabatier Unibertsitateko plataforma teknologikoetara\nEgonaldia otsailaren 24 eta 25erako dago programatuta, eta bere helburua Pirinioen bi aldeetako ikertzaileen arteko hartu-emanak eta elkarlana sendotzea da.\nTolosako Paul Sabatier Unibertsitateak, Pirinioetako Ikerkuntza Biomedikoko Mugaz Haraindiko Sarearen partaide dena (Refbio), bi eguneko bisitaldia antolatu du bere plataforma teknologikoetara, sareko ikertzaileen arteko hartu-emanak eta elkarlana eta Osasun Zientzien eremuan lankidetza sendotzeko xedearekin.\nOtsailaren 24 eta 25ean burutuko da, eta kanpus onkologikora, plataforma metabolomikora eta fluxomikora, Bizi Zientzien Erakunde Teknologiko Aurreratura (Itav) eta Farmakologia eta Biologia Estrukturaleko Erakundera, besteak beste, egingo dira bisitak.\nPaul Sabatier-Toulouse Unibertsitatea Frantziako ikerkuntza zientifikoko erreferentzia-zentroa da, eta bizi-zientzietan zein kirolaren teknologian dago espezializatua, besteak beste.\nBisitaldien xedea Refbio sarea osatzen duten zortzi ikerketa zentroetako zientzialarien artean ezagutza eta hartu-emanak sustatzea da.\nDagoeneko itxi da doan zen izena emateko epea.\nShare the post "Refbio sareak bisitaldia antolatu du Toulouseko Paul Sabatier Unibertsitateko plataforma teknologikoetara"


MUNDUKO LANALDIRIK LABURRENA | Kulturaldia.com - Donostia culture & fun magazine\nMUNDUKO LANALDIRIK LABURRENA\nLucía Baskaran @luciabaskaran · 24/04/2014\n‘Bollywood’ indiar jatetxeak ateak ireki ditu Donostian. Janaria probatu ez badut ere, haientzat lan egiteko ‘plazerra’ izan dut inoiz izan dudan lanaldirik laburrenean.\nMadrilen ikasle nenbilela dastatu ahal izan nuen indiar janaria lehenengoz, izan ere, ugariak dira Lavapiés auzoan dauden era honetako jatetxeak. Hura probatzeko motibazio nagusia (kuriositatetik kanpo) prezio baxuak izan ziren -baxuak diot tapak zerbitzatzen dituzten gainerako jatetxeekin alderatuz, batzuk gainera higuingarriak-, eta berehala egin nintzen “tikkamasala” erara egindako oilaskoaren, “nan”-en eta fruitu lehor eta nataz egindako arrozaren jarraitzaile sutsu. Janari honetarako zaletasuna bestalde, handiagotu egin zen Madrileko Vergara kalean dagoen -Madrilera bisita egiten baduzue, bertara joan zaitezte- “Namaskaar” jatetxe indioko zerbitzari egin nintzenean. Bertan, zerbitzatzen genituen plater guztiak dastatzeko aukera izan nuen gainera.\nDuela urte batzuk Donostiara bueltatu nintzenean, ez nintzen harritu bertako jatetxe indiar bakarra itxita zegoela konturatzean, eta Boulevardean halako beste bat irekitzera zihoazela esan zidatenean pozez txoratzen jarri nintzen. Lanik gabe egonda eta Madrileko esperientzia errepikatzeko asmoz, atzo, Sant Jordi egunean, liburua eta larrosa curriculumarengatik ordezkatu eta jatetxera jo nuen. Jatetxeko nagusiari aurretik edukitako esperientziaren berri eman nionean, filmetako erantzun bera jaso nuen: “Gaur bertan hasiko zara lanean, 8etan”. Dena hain bapatekoa izanik lan baldintzei buruz galdetzea ahaztu zitzaidan, baina gau hartan bertan galdetuko nion, lanean hasi baino lehen. 8ak bost gutxitan iritsi nintzen jatetxera, eta sorpresa! Nagusia ez zegoen han. Ordu baten bueltan, gainerako zerbitzariak ezagutu eta mahai pare bat zerbitzatu ostean, iritsi zen nagusia. Baina txintik ere esan gabe, almazenean sartu zen zuzenean. Honen atzetik sartu eta zuzenean -baina edukazio osoz- lan baldintzei buruz galdetu nien. Ondorengoa izan zen mantendu genuen elkarrizketa:\nNI: Goiz honetako presak medio, lan baldintzei buruz galdetzea ahaztu zait.\nNAGUSIA: Ez, ez, ez! Lehenengo lanean aritu, eta gero hitz egingo dugu horri buruz!\nNI: (aho bete hortz) Gauzak ez dira hala. Lan baldintzen berri eman, eta horren ostean erabakiko dut nik lana onartu edo ez.\nNAGUSIA: Ezin zara lan baldintzei buruz galdezka hasi lanen batean hasten zarenean. Jatetxe honetaz gain, badut kopak zerbitzatzen dituen taberna bat, eta bertan ere hala funtzionatzen dut. Ezin dut onartu gintonik bat prestatzeko jelak banan bana jartzen dituen zerbitzaririk. Azkarra den norbait behar dut, ulertzen? Lehenengo beraz, zu lanean ikusi eta horren arabera erabakiko ditut lan baldintzak. Horrela egiten dut nik lan. (Horrela, nola? ILEGALKI?)\nNI: (eskuineko begia lauki forman, eta masail hezurra lurrean) Zenbat balio dudan lan egin ondoren ikusten duzu? Hau pasatzen zaidan lehen aldia da..\nNAGUSIA: Zu segi lanean, LASAI (ez zegoen urduritasun indiziorik ez nire hots tonuan, ezta nire formetan ere. Norbait hiltzeko gogoak baina, soberan nituen) eta hitz egingo dugu gero.\nYO: (ohituraz, buruarekin baietz esanda) Bale.\nAlmazenetik irten eta garuna Homer Simpsonek donut bat ikusi aldiro duenean bezala hiru minutu luzez eduki ostean, oihu egin zuen: “NOLATAN BALE!!!??” Aurretik edukitako lan esperientziari errepasoa eman nion orduan: ordaindu gabe emandako ordu extrak, okindegi batean egunean 7 orduz lan egin ostean hilean jasotako 500 euroak (agur bero bat FNAC-eko langileei, ziur naiz ezagun egiten zaizuela), “kolaborazioak” (doakoak), nagusi eta bezeroengandik jasandako jazarpenak, etab. Aktibatu egin zen nire garuna: INOIZ GEHIAGO EZ. Bihotz taupadak izugarri azkar zihoazen, ez amorruarengatik bakarrik, izan ere, lehen aldia zen atzera begiratu gabe leku batetik alde egin nuela.\nZer diren kasualitateak! Kulturaldiako editorea, Jon Pagola, eguerdi hartan bertan jarri zen nirekin harremanetan aldizkarian idazteko interesik banuen galdetuz, haserrea pasa zitzaidanean beraz, (duela pare bat ordu) ondorengoa etorri zitzaidan burura: “Zorionekoa naiz hipotekarik eta elikatzeko inor ez ditudalako; zorionekoa zapaldua ez izateko aukera izan dudalako; zorionekoa esperientzia hau partekatzeko aukera dudalako”.\nMila esker hau irakurri izanagatik.


Aritz Labiano | Zarauzko Hitza\nMezuak etiketatuta ‘ Aritz Labiano ’\nBerriketan.info Viewing item 1 to 5 (of 5 items) Aritz Mutiozabal wrote a new post, «Posible da jendea harrituta geratzea gaur egun egiten dugunarekin», on the site Urola Kostako Hitza 37 minutes ago\nLau urteko etenaldiaren ondoren, Kauta hirukotea indarberrituta itzuli da musika esparrura. Gorka Mendizabal (Zarautz, 1985) taldeko bateria-jotzaileak argitaratu berri duten Agerre diskoaren inguruko Lea-Artibai eta Mutrikuko Hitza wrote a new post, Eñaut Zubikarai atezain ondarrutarrak Realaren atea zainduko du gaur, Algecirasen, on the site Lea-Artibai eta Mutrikuko Hitza 3 hours, 59 minutes ago\nRealak 18:00etan jokatuko du partidua, gaur Algecirasen (Espainia). Jagoba Arrasate Realeko entrenatzaile berriatuarrak motibazioa gakoa izango dela esan du. “Motibatuta bagoaz, asko edukiko dugu irabazita. Baina Lea-Artibai eta Mutrikuko Hitza wrote a new post, Lea-Artibai eta Mutrikuko ‘Asteko albistegia’ eta zorion agurren bideoa, ikusgai, on the site Lea-Artibai eta Mutrikuko Hitza 4 hours, 24 minutes ago\nAsteon albistegiak ondoko gaiak biltzen ditu: Euskara Eguna (Lea-Artibai eta Mutriku); Ondarrutarrak, Sevilla IIko presoekin; ‘Pototo’, Espainian (Ondarroa-Lekeitio); berria wrote a new post, Nelson Mandela hil da, on the site Berria albisteak 4 hours, 52 minutes ago\n95 urte zituela hil da Hegoafrikako presidente ohi eta bakearen Nobel sariduna. Apartheid sistema politiko arrazista gainditzeko giltzarria izan zen, eta hamarkadak egin zituen kartzelan. Espetxean zela gaixotu Juan Luis Zabala posted an update 5 hours, 8 minutes ago


Nafarroako Landa-Etxeak » Megalitoak\nDate: 17 urria, 2016 By Categories: Ondarea Etiketak: selva de irati, sorogain No comments\nEskualdean badira garrantzi handiko megalito-estazioak, bai eta monumentu isolatuak ere. Haietako zenbait seinaleztatuak daude ibilbide balizatuan.\nGure ibarretan, bi megalito gune nabarmen daude. Lehena Azpegiko lepokoa da, Aezkoa barneko Iratin. Orbaizetatik iritsiko gara eta ibilbide balizatu zuri-berdean dago adierazia. Bigarrena, berriz, Sorogaingo megalitoen ibilbidea da (goiko irudi handia). Sorogain Erroibarko leku eder-ederra da eta Lintzoain eta Bizkarreta-Gerendiain herrien artean dagoen bidetik iritsiko gara. Bi ibilbide horietan trikuharri, harrespil eta hileta-tumulu aunitz gozatuko ditugu. Bertze bidezidor balizaturik ere bada, monumentu zehatz hau edo hura ikustera joateko, ondoren azalduko dugun bezala.\nBIDEZIDOR BALIZATU ERRAZAK\nAurizberrin eta Ardaitzen ere trikuharri eta harrespil aunitz daude. Bi herriak Erroibarren daude. Azken urteotan, bi bidezidor balizatu dira megalito haietaraino iristeko. Aurizberriko Artziloko trikuharriaren ibilbidea (eskuineko irudia) bere osoan azaldua dugu, bai eta GPS tracka ere, Aurizberritik abiatzeko. Herri horretako Gertxada Basajaun Landetxean ostatu hartzen baduzu, ibilbidea ia-ia ostatuko atetik beretik hasten da. Jabeak behar bezalako informazioa emanen dizu, herrian azken urteotan balizatu diren bertze bi bidezidorrez.\nArdaizko trikuharrira joateko bidezidorraren ibilbidea PDFn azaldua dago, Erroibarko webean


Greyhound Beagle Mix - Txakurrak\nGreyhound Beagle Mix beagle eta Greyhound haztearen ondorioz sortutako arraza mistoko txakurra da. Ziurrenik oso txakur goxoa eta tenplea izango da. Biak ala biak oso txakur atseginak eta are tenplatuak dira, arimari kalte egingo ez lioketenak. Greyhound atzeko planoa dela eta joera oldarkorrak izan ditzake eta ariketa asko behar ditu abiadura hori erretzeko. Kontuan izan Italiako Greyhound nahasketa izan daitekeela. Familiarekin eta beste maskotekin ondo egon beharko lukete - behar bezala sozializatuta badago! Jarraitu irakurtzen behean argazkiak, bideoak ikusteko eta Greyhound Beagle Mix ederrari buruz gehiago jakiteko. Kontuan izan hibrido hau hauskorra edo beste iterazio batzuk izan ditzakeela. Animalia guztiak erreskate baten bidez eskuratzea gomendatzen dugun arren, ulertzen dugu pertsona batzuek hazle baten bidez pasa dezaketela Greyhound Beagle Mix txakurkumea lortzeko. Hau da, Greyhound Beagle Mix txakurkumeak saltzen badituzte. Animalien erreskateek dirua biltzen laguntzeko interesa baduzu, jolastu gure galdetegia. Erantzun zuzen bakoitzak aterpeko animaliak elikatzen laguntzeko ematen du.\nGreyhound Beagle Mix beagle eta Greyhound haztearen ondorioz sortutako arraza mistoko txakurra da. Ziurrenik oso txakur goxoa eta tenplea izango da. Biak ala biak oso txakur atseginak eta are tenplatuak dira, arimari kalte egingo ez lioketenak. Greyhound atzeko planoa dela eta joera oldarkorrak izan ditzake eta ariketa asko behar ditu abiadura hori erretzeko. Kontuan izan Italiako Greyhound nahasketa bat izan daitekeela. Familiarekin eta beste maskotekin ondo egon beharko lukete - behar bezala sozializatuta badago! Jarraitu irakurtzen behean argazkiak, bideoak ikusteko eta Greyhound Beagle Mix ederrari buruz gehiago jakiteko. Kontuan izan hibrido hau makalak edo beste iterazio batzuk izan ditzakeela.\nAnimalia guztiak bere bidez eskuratzea gomendatzen dizugu erreskate ,ulertzen dugu pertsona batzuek hazle baten bidez pasa dezaketela Greyhound Beagle Mix txakurkumea lortzeko. Hau da, Greyhound Beagle Mix txakurkumeak saltzen badituzte.\nHona hemen Greyhound Beagle Mix-aren argazki batzuk\nGreyhound Beagle Mix Historia\nGreyhounds arraza puruko txakurrik zaharrena da, faraoien garaikoa. Greyhound motako txakurren lehen erregistroak duela 8.000 urte inguru agertzen dira eta Biblian izenez aipatzen den txakur arraza bakarra da. Antzinako Egipton, zakurrak jainko gisa gurtzen ziren, eta errege-erreginek soilik zuten jabe. Ez dago beste txakurrik lasterkaria bezain laster lotuta, abiadura, grazia eta bizkortasun orokorrarekin. Milurtekoak daramatzan ehizakiak ehizatu eta hazten dira ehiza-txakurrak bezala, harrapakinak eta mugimendua antzemateko gaitasun bizia dutenak, ikusmen zentzua erabiliz eta joko hori abiadura izugarri bizian bilatu eta harrapatzeko.\nGreyhound Beagle nahasketa tamaina eta pisua\nGreyhound Beagle Mix Personality\nHibrido guztiak bezala, gurasoei begiratu behar diezu ziurrenik nola jokatuko duten jakiteko. Beagle inoiz topatuko duzun txakurrik gozoenetakoa da eta Greyhound ere bai. Hau da, inoiz topatuko duzun txakurrik dibertigarri eta maitekorrenetako bat izan liteke. Oso txakur atsegina eta familiarra izan beharko luke. Greyhound ondoren hartzen badu, nortasun handiko alfa izan liteke eta esperientzia duen jabe sendoa behar dute, beren burua pakete lider gisa ezarri ahal izateko. Txikiak izateak ez du esan nahi agintea izan nahi ez dutenik. Beste animaliekin ondo moldatu beharko lirateke, baldin eta jasanez gero eta behar bezala sozializatuz gero. Zertxobait independentzia lortzeko gai dira, edo etxea zaratatsu edo beteta dagoenean bakarrik. Errefortzu positiboari ondo erantzuten dio, txakur guztiek bezala. Nahiko maitagarria izan behar du eta denbora asko igaro beharko luke zurekin. Ez pentsa denbora luzez bakarrik uzteko, bakarrik ez baita ondo egingo. Paketearekin egon nahi du.\nGreyhound Beagle Mix Health\nPoodle-arekin nahastutako dalmatiarrak joera izan dezakeOrno arteko disko gaixotasuna, begi arazoak, epilepsia, Beagle nanoa, CBS, PSS, Patellar Luxation, Legg-Calve-Perthes, Cryptorchidism, Hip displasia, belarriko infekzioak, dardara,\nbeagle eta basset hound nahasketa\nGreyhound Beagle Mix Care\nIle motzagoa duen txakur moderatua botako du. Greyhound-ek ez du hainbeste botatzen, baina beagle zoroak bezala botatzen du. Edozein modutan, presta zaitez hutsik onean inbertitzeko zure zoruak garbi eduki nahi badituzu! Eman bainuak beharren arabera, baina ez horrenbeste larruazala lehortzeko. Ez lotu inoiz zure txakurra kanpoan; hori gizagabea da eta berarentzat ez da bidezkoa.\nAsmoa ezazu ibilaldi eta ibilaldi oso luzeak egiteko, energia maila jaisteko. Greyhound-ek beagle-ren energia handiagoa konpentsatzen lagundu beharko luke. Ariketa honek suntsitzaileak izatea eragotziko die. Txakur nekatua txakur ona da.\nGreyhound Beagle Mix Elikadura


“Exodo, Hondakinak aterpe” erakusketa Erriberan - Albisteak - Astigarraga\nErakusketak Siriako kurduen garbiketa etnikoa erakusten du. 2018ko urtarrilean, Ankarak Afrin kurdu eskualdea hartu zuen mendean, aire-indar eta jihadistez osatutako erasoaldi batez. “Olibo Adarra” deitu zioten orduan. Ofentsibak 300.000 lagun kanporatu zituen beren etxeetatik. Ondoren, Turkiak beste erasoaldi bat burutu zuen Siriako iparraldean. Bake-iturria izeneko operazioak airetik bidali zituen dronak eta jaurtigailuak, eta lurretik jihadista andana.\nEuskal Fondoak aurrera eraman duen proiektu honetan Andoni Lubaki argazkilariaren argazki aurki ditzakegu eta Karlos Zurutuza kazetariak zuzendutako dokumentala ere proiektatuko da. Dokumental eta argazki bilduma bat ekoizteko asmoz hiru aste eman zituzten Siriako iparraldean, turkiar erasoaldiak zibilengan izandako eragina bertatik bertara aztertzen.\nSiriako kurduek pairatzen duten zigorra islatzen duen argazkiren bilduma da: gerra-frontea, mamu herriak, errefuxiatu eremuak, iheslariez jositako eskolak, hiletak… bilduma hau oso errealitate konplexua helearazteko tresna bikaina da.\nFatma 22 urteko neska unibertsitarioaren istorioa kontatzen du. Afringoa da, baina etxetik kanpo bizi da Turkiak 2018an bere herria suntsitu eta okupatu zuenetik. Bere bizitza berrabiarazten ari zela, Ankarak beste eraso bat bideratu du Fatma orain bizi den eskualdean. Kurdu gazteak pinturan bilatu du ihesbidea.\nDokumentalak 10 minutuko iraupena du eta astelehen, astearte eta asteazkenetan egongo da ikusgai 16:00etan, 17:00etan, 18:00etan eta 19:00etan, euskaraz eta gaztelaniaz.


Durangoko Azoka, ezinbestekoa –\nJoanmari Larrartek Berria egunkarian.\nHainbat lagun Durangoko Azokako erakusmahaietan arakatzen, iaz. JAIZKI FONTANEDA / FOKU\nUrte batzuk baditugunez, asko dira Durangoko stand batean edo bestean emandako urteak. Uste dut 1988an egon nintzela lehen aldiz Azokan stand batean: AEKren standa zen. Gerora, Egunkaria-ren eta BERRIAren standetan egotea egokitu zitzaidan, eta azken urteotan Elkar eta Jakinen standak izan dira nire tokia. Euskalgintzan eta euskal kulturgintzan egin dudan bidearen erakusgarri ere bada, beraz, Durangon egindako ibilbidea. Horrek aukera eman dit Durangoko Azoka oso modu diferentean bizitzeko, eta esango nuke beti izan dela aberasgarria.\nAEK-ren garai hartako standean salmentak ez ziren handiak izaten, han genuen ekoizpena ez baitzen publiko zabalarentzat egindakoa, baina argi zegoen han egon beharra zegoela; euskalgintzako eta euskal kulturgintzako eragile guztiak han ziren, eta, ez saldu arren, bertan zeudenei ikusgarritasuna ematen zien Azokak. Hurrengo urratsa, Egunkaria-n. Hura diferentea zen: han salmentak bai, ez liburuak edo egunkariak (estilo liburu batzuk kenduta), baina bai egutegia eta agenda. Egunkaria-rentzat, eta BERRIArentzat, beraz, diru-sarrera bere proiektua garatzeko eta ikusgarritasuna. Azkenik, Elkarren standean egokitu zait bizitzea argitaletxe batentzat Durango zer den, non argitaletxearen ekoizpena ikusgai eta salgai jartzen den, non egilea eta irakurlea harremanetan jartzen diren, non sormenak dituen aldeak elkarrekin lotzen diren.\nNik ezagututako hiru modu Durangon egoteko. Hiru modu, hirurak balekoak eta hirurak garrantzitsuak. Hirurek bat egiten dute puntu batean: Durango da kolektibo bat, mundu bat, komunitate bat garela erakusten digun leku bakanetako bat. Urtean 5-10 egunez, zerbait bagarela ikusarazten digu; zerbait bagarela talde gisa, ez bakoitza bere aldetik. Horregatik bakarrik bada ere, esan daiteke Durangoko Azoka ezinbestekoa dela. Durango da gure Azoka nazionala. Euskarak eta euskal kulturak, euskalgintzak eta euskal kulturgintzak ezintasun eta ahuldade ugari dute, eta Azokak aukera ematen digu nor bagarela ikusteko eta erakusteko. Hori oso da garrantzitsua. Arazoa da Azokako zurrunbilo horretatik kanpo ez dugula lortzen euskal kultura erdigunean jartzen, eta horretan badugu zer egina.\nEuskal kulturari ematen dion ikusgarritasuna eta egun batzuetako zentraltasun horiek dira, nire ustez, Durangoko Azokaren baliorik handiena. Erakusleiho handi bat da Azoka: erakusleihoa bertara joaten denarentzat eta erakusleihoa kanpotik bizi duenari begira ere, hedabideetan euskal kulturak hartzen duen lekuagatik.\nBaina Azokaren ekarpen bakarra ez da ikusgarritasuna; bada merkatu izatea ere. Askotan, bigarren mailan uztera jotzen da, lotsa emango baligu bezala esateak Durangora saltzera ere joaten garela. Azokak sortzen duen giroak aukera ematen du argitaletxeek eta sortzaileek euren lana saltzeko, urtean zehar ez bezala saltzeko, eta hori arnasa da bai eragileentzat bai sortzaileentzat. Hori ere garrantzitsua da. Ez dakit egunen batean bestelako ekonomia sistemaren batean biziko garen, baina gaur egun, euskal kulturak aurrera egingo badu, salmenta ere behar du, eta hori aktibatzen duen elementua da Durango. Onar dezagun haren balioa, eta aldarrika dezagun hori ere behar dugula. Ea gai garen, horretan ere, gure konplexuak alde batera uzteko.\nNire ustez, galera handia da ezin egin izatea aurrez aurreko azoka, eta lehenbailehen itzuli behar dugu lehengo eskemara, baina, bitartean, duguna dugu. Internet bidezko Azoka ere balia dezakegu gure izaera indartzen jarraitzeko, gure ekoizpenari ikusgarritasuna emateko.\nDurangoko Azoka, euskal kultura\nUmeen begiradatik sortutako "Bañolet" telesailak irabazi du Durangoko Azokako sormen beka


Arrazoimen hutsaren kritika\nI. Arrazoimen hutsaren kritikaren egitura eta gai nagusiak\nArrazoimen hutsaren kritika bi zatik osatzen dute aurkibideak dioenaren arabera: osagaien irakaspen transzendentalak eta metodoaren irakaspen transzendentalak. Bitariko zatiketa honek, ordea, ez du ukitzen liburuaren mamia, aurkibide berak erakusten duen moduan: osagaien irakaspena (73-525 orr.) orrietan aurki daiteke eta metodoaren irakaspena (529-611 orr.) orrietan. Lehen zatiak 700 orrialde inguru betetzen ditu, bigarrenak, berriz, besterik ez. Filosofikoki esanguratsuagoa beste zatiketa bat da, sentimena adimenaren aurrean jartzen duena, edo sentimena adigaiaren aurrean, edo bestela esanda, sentimena pentsatzearen aurrean jartzen duen zatiketa. Jatorria Filosofiaren hasieran bertan duen zatiketa honek gaurkotasun berezia zuen Kanten garaian, Descartes, Spinoza, Leibniz eta beren eskolenMetafisika, eta John Locke, George Berkeley eta, last but non least, David Humeren enpirismo ingelesaren arteko aurkakotasunean adierazten baitzen. Aurkakotasun hau Kantek osagaien irakaspenaren barnean jasotzen du, zeinak Estetika transzendentala izena duen sentimenaren eta begiespenaren teoria batekin hasiz Logika transzendentala izena jasotzen duen pentsatzearen edo adimenaren teoria batekin jarraitzen duen. Estetika transzendentalaren arabera espazioa eta denbora ez dira objektu absolutuak, ezta berbaitango gauzen arteko harremanak ere, baizik gure formak, hau da, subjektu ezagutzailea den gizakiaren formak, hots, objektuak gugandik at espazioan diren moduan eta denboran aldatzen diren moduan begiesten dituzten formak. Teoria hau Kantek jadanik 1770ean garatu zuen eta bere katedraren irekiera-hitzaldian De mundi sensibilis atque intellegibilis forma et principiis izenburupean aurkeztu zuen sentsuen munduaren formaren eta printzipioen teoria gisa, geroago pentsatu zuen Arrazoimen hutsaren kritika baten proiektuarekin zerikusirik izan gabe. Lan hau historikoki ez ezik sistematikoki ere Arrazoimen hutsaren kritikarenbenetako muinera iristeko aurre-jolasa edo prestaketa da, hau da, pentsatzearen forma hutsen irakaspena den Logika transzendentalera iristeko prestaketa, eta honen bitartez guk:\n* Sentimenean ematen zaigun anizkunkia determinatua den zerbait gisa, hau da, objektu gisa aditzen dugu.\n* Horrela, objektu gisa determinatutako anizkunkia beste anizkunkiekin bateratzen dugu adimenaren erregelen arabera, hura objektu enpiriko edo agerpenen mundu bihurtzearren, hau da, izadi bihurtzearren, izadia legezko sistema batean biltzen diren objektuen elkarketa den aldetik.\n* Objektu hauen osoki absolutua inferitzen dugu arrazoimenaren bidez determinatutako batasun absolutu gisa.\nLogika transzendentala bera ere, bestalde, bitan zatitzen da. Hau lehenik Analitika transzendentala da, «egiaren Logika» bat, beraz; bigarrenik, Dialektika transzendentala da, eta Kantek Dialektikaz itxuraren Logika ulertzen du, eta itxura honen aurkikuntza, kritika eta gaindipena dira Dialektika transzendentalaren egitekoak.\nSailkaketa honen arabera honela uler daiteke laburki Kanten Filosofia transzendentala: Analitika transzendentala pentsatzearen forma hutsen teoria positiboa da, hau da, egiazkoak ez ezik, egiazko ezagutza ororen baldintzak ere badiren formen teoria. Forma hauek adimen hutsaren adigaiak eta judizioak dira, hots, adimenaren adigai hutsak edo kategoriak eta adimen hutsaren oinarri-esakuneak izendatzen direnak. Aditzearen forma huts gisa aurkezten diren hauek sentimenean emandako anizkunkia determinatzen dute, honela hau objektu gisa edo objektuen mundu gisa aditzearren. Oinarrizko adigai hauetatik gainera adimen hutsaren oinarri-esakuneen sistema ere erator daiteke, eta oinarri-esakune hauen bidez mundu honen oinarrizko egiturak legeen sistema baten gisa ulertzen ditugu eta izadia osotara kausa mekanikoen arabera eta legeen arabera konplituki determinatuta ezagutzen dugu.\nAnalitika transzendentalak adimen hutsaren adigaiak eta judizioak barnebiltzen ditu, zeinak sentimenarekin, begiespenarekin eta esperientziarekin halako moldez jar daitezkeen harremanean, non adigaien eta judizioen Logika egiaren Logika bihurtzen baita; baina harreman hau ezinezkoa gertatzen zaie arrazoimen hutsaren adigaiei, judizioei eta inferentziei, zeren hauek ezin baitute loturarik lortu sentimenean emana den anizkunkiarekin, ezta objektu begiesgarriekin edo hautemangarriekin ere, edo ezta objektu enpirikoekin ere eskuarki. Izan ere, arrazoimen hutsaren adigaiak edo «ideiak» begietsi ezin den, hauteman ezin den eta esperientzian eman ezin den Zerbaiten adigaiak baitira. Horrelako Zerbaiten lehenengo adibidea giza arima da, bigarrena mundua, osoki absolutu gisa, eta hirugarrena Jainkoa. Arrazoimen hutsak arimaren adigaitik abiatuta arimaren substantziatasuna, batasuna eta hilezkortasuna inferitzeko egiten duen saialdiak inferentzia okerren sistema bat sortzen du. Munduaren mugatasuna edo mugagabetasuna, materiaren zatigarritasuna edo zatiezintasuna, eta munduko kausalitate osoa edo munduaren lehen sortzaile bat frogatzeko saialdiek arrazoimen hutsa antinomia batean nahasten dute munduaren kontzeptuari dagokionez, antitekika edo kontraesanen sistema batean nahasten dute, beraz. Azkenik, Jainkoaren izatea frogatzeko saialdia itxurazko jakintza kaskala besterik ez dela gertatzen da; arrazoimenaren printzipio espekulatiboetatik abiatzen den Teologia kritikari menperatzen zaio halabeharrez. Kasu hauetan guztietan (Psikologia metafisiko edo arrazionalean, Kosmologia metafisiko edo arrazionalean eta, azkenik, Teologia metafisiko edo arrazionalean) arrazoimen-inferentzien Logika edo Dialektika hau itxuraren Logika bat da. Helburutzat itxurazko jakintza hori argitara ekartzea eta gainditzea duen Kanten Dialektika transzendentala aldi berean ordu arteko Metafisika ororen gaitzespena da. Horrela, Arrazoimen hutsaren kritikaren zati positiboak, hots, Estetika transzendentalak eta, bereziki, Analitika transzendentalak, «zientzia gisa agertu nahi duen etorkizuneko edozein Metafisikaren» aurrekariak edo propedeutika garatzeko egitasmoa jasotzen du; aitzitik, Kant deuseztailearen Dialektika transzendentala ordu arteko Metafisika ororen ezeztapena da, Metafisika hau itxurazko jakintza soila den heinean.\nArrazoimen hutsaren kritikaren gai, interesgune, tesi eta asmo nagusien gainbegirada hau honela laburtzen dut bukatzeko: Arrazoimen hutsaren kritikak Estetika transzendentalean espazioa eta denbora beren baitan existitzen diren gauzak edo gauzen arteko harremanak ez direla, baizik gizakiok gauzak begiesteko ditugun formak edo moduak direla dio; Analitika transzendentalean Arrazoimen hutsaren kritika pentsatzearen forma hutsak, adimenaren adigaiak eta oinarri-esakuneak daudela dioen irakaspena da, zeinek sentsuen arabera ematen zaigun anizkunkia determinatzen duten, honela guk hau objektu determinatu gisa, legeen multzo gisa, izadi gisa eta agerpenak diren objektuen mundu gisa begiesteko eta aditzeko; horrekin batera, Analitikaren irakaspenak zera dio: gure pentsatzearen eta begiestearen forma hauek ez direla esperientziaren baldintzak soilik, esperientzia gizakien ezagutza-modu bat den aldetik, baizik esperientziaren objektuen ahalgarritasunaren baldintzak berak direla. Azkenik, Arrazoimen hutsaren kritika Dialektika transzendentalean arrazoimena epaitzen duen eta esperientziaren eta sentsuen bidez ematen zaigun anizkunkiaz goiti doazen adigaiak eta inferentziak itxurazko jakintza gisa azaltzen dituen epaitegia da, hau da, giza arimari dagozkion inferentzia okerren sistema gisa azaltzen dituena; bestalde, munduaren adigaiari dagokion antinomia gisa, non arrazoimena munduaren mugei, hasierari eta amaigabetasunari buruzko kontraesanetan gertatzen den; gainera, Jainkoaz diharduen itxurazko zientzia gisa, Jainkoaren existentzia frogatzeaz harrotzen den Teologia espekulatiboa den heinean, hori egiatan ezinezkoa izaki.\nArrazoimen hutsaren kritika hau, beraz, Kanten «esperientziaren teoria» da, «esperientziaren Metafisika»,Metafisikaren arazoarekin eta arazoekin jardunaldia, eta beraz, Kantek arrazoimenaren eta sentimenaren mugakdeterminatzeko egiten duen saialdia. Liburua 1781ean agertu zen lehenengo aldiz eta 1787an berriz hobetutako argitaraldi batean, bai egileak, baita publikoak ere lana zailegitzat eta ilunegitzat jo zutelako. Ordutik aurrera Arrazoimen hutsaren kritika 200 urte luzeetan behin eta berriz argitaratua izan da eta munduko hainbat hizkuntzatara itzulia izan da, orain lehenengo aldiz euskarara.\nZer da, bada, liburu zail, sakon eta ilun hau hain jatorri eta interes ezberdinak dituzten hainbat gizakirentzat hain erakargarria bihurtzen duena? Lehen erantzun bat hau izan liteke: liburu honekin Kantek Filosofia ez ezik, izadiaren eta munduaren ulermena, hots, gure mundu-ikuskera ere hankaz gora jarri duela eta horrekin batera honi oinarritzapen irmoa eman diola. Nola ulertu behar da paradoxa hau?\nII. Filosofiaren iraultza kopernikarra\nKantek berak bere Filosofia eta bereziki Arrazoimen hutsaren kritika iraultza-ekintza gisa ulertu zuen, eta horrela aurkeztu zien bere irakurle eta garaikideei. Orduan, galdekizuna berriro ere agertzen zaigu: nolako iraultza da hau? Zer esan nahi du «iraultza» hitzak hemen oro har? Eta zer da hemen iraultzen dena batez ere? Zein dira iraultza honen emaitzak? Galdekizun hauei erantzun asko eman dakizkieke, adibidez, ondorengoak:\n*Iraulia dena –eta honek hankaz gora jarria esan nahi du– Metafisika bera da. Iraultza honen emaitza positiboa Metafisikaren oinarritzapen berri baten saialdia da, hots, idealismo transzendental edo kritiko baten printzipioetan funtsatzen diren Izadiaren Metafisikaren eta Ohituren Metafisikaren oinarritzapen-saialdia. Honek galdekizun berri batera bidaltzen gaitu: zer dira printzipio transzendentalak eta zer da idealismo transzendentala? Iraultza honen emaitza negatiboa ordu arteko metaphysica generalis edo Ontologia, h. d., izatearen irakaspena, adimen hutsaren analitika apalago batez ordezkatzeko ekintza da. Ordu arte dena menperatzen zuten Metafisikaren hiru eremu nagusiek, Psikologia arrazionalak, Kosmologia arrazionalak eta Teologia arrazionalak, arrazoimen hutsaren inferentzia okerretan oinarrituak daudela dioen epaia jasotzen dute, eta gainera, ezinezkoak direla dioen epaia ere bai, bereziki Kantek arrazoimenaren printzipio espekulatiboetatiko Teologia orori egiten dion kritikarentzat balio duen epaia.\n*Beste erantzun bat, hain abstraktua ez den erantzuna, hau litzateke: Kantek gure ezagutzaren eta izatearen adigaiak irauli ditu. Espazioa eta denbora, adibidez, Kanten aurretik, edo objektu absolutuak ziren, hots, espazio eta denbora absolutuak ziren, edo gauzen arteko harremanak ziren, egoera, urrunera eta antzekoen gisa. Kanten arabera ez dira ez bat ez bestea, baizik beste zerbait, erabat berria den zerbait, hots, formak dira, guk objektuak gugandik at espazioan eta gugan denboran begiesteko ditugun formak, eta objektuak berak espazioan determinatutako objektu gisa (adibidez, hiru dimentsiotako, bi dimentsiotako edo dimentsio bakarreko objektuak) eta beren aldaketak denboran determinatutako aldaketa gisa begiesteko formak. Hala ere, Kantek ez ditu espazioa eta denboraren adigaiak soilik irauli, baizik gauzen oinarrizko adigaiak berak ere bai, objektu edo gauzaki baten adigaia oro har, eta bereziki izadiaren adigaia, non guk begietsi, hauteman, ikertu eta ezagutu nahi eta ahal ditugun gauza guztiak bateratzen diren. Horrela, begiespenen kantitatea eta kualitatea, beren substantziatasuna edo iraunkortasuna, beren kausazko harremana, kausa eta efektua diren aldetik, eta, azkenik, beren arteko elkarreragina gauzen oinarrizko adigaiak dira, ez gauzak beren baitan diren aldetik, hau da, beraiek begiesteko eta aditzeko gure eratik beregainki, baizik guretzat diren moduan soilik, hau da, agerpenak diren heinean, errepresentazioak diren heinean. Honek esan nahi du adigaiok direla guk zerbait gauza gisa pentsatzeko baliabidea, eta beraz, handitasun determinatu edo kantitate gisa, substantzia edo akzidente gisa, kausa edo efektu gisa, elkarreragin osoan dauden substantzia gisa pentsatzeko baliabidea direla, eta adigai hauei esker sentsuen bidez ematen zaigun anizkunkia objektu gisa determinatzen dugu eta horren bitartez zerbait oro har lehendabizikoz gauza gisa, objektu gisa sortzen dugu.\n*Hala eta guztiz ere, Kantek adigaiak soilik ez ditu iraultzen; hauekin batera judizioak ere iraultzen ditu, gizaki guztiek adigaiok beraietan erabiltzen baitituzte: adigai hauek judizioetan elkarlotzea gure errepresentazioen multzoan ordena eta legezko batasuna sortzeko eta horrela errepresentazio subjektibo soilak direnetatik abiatuta esperientzia objektiboa eta edonorentzat baliogarriak diren esperientziaren judizioak sortzeko baliagarriak dira. Gure errepresentazioen anizkunkia elkarlotzen duten oinarrizko erregela hauek, beraz, gure kontzientziaren eta autokontzientziaren batasunean aldi berean legeak dira, gure adimenak izadiaren lege orokor eta transzendental gisa ezartzen dituenak. David Humek izadiaren legeen apriorizko ezagutzaren deuseztapenari emandako erantzuna diren lege hauek izenburu hauekin aurkezten dira: begiespenaren axiomak eta hautemapenaren aitzinapenak, zeinek Matematikak Natur Zientzietarako duen balioa oinarritzen duten, Matematika begiespenen Matematika den aldetik; eta gainera, esperientziaren hiru analogiak, izadiko substantziaren kantitate osoaren gordeketa, kausalitatearen legea eta izadiko substantzia ororen arteko elkarreragina a priori frogatu behar duten analogiak.\nHonela iraultzen ditu Kantek Filosofiaren oinarrizko adigaiak, eta gainera Matematika eta Natur Zientziaren adigaiak, baita oro har zientzia guztienak ere, printzipio metafisiko zaharren ordez printzipio eta adigai transzendental berriak ezartzen dituen heinean. Ezagutza iraultzen du, beraz, giza ezagutzaren osagaiak eta funtsezko emaitzak oro har, baina hauekin batera objektuen, gauzen, izadiaren izatea, ez hauek beren baitan diren moduan, baina bai guretzako objektuak diren aldetik, objektu enpirikoak, alegia, eta beraz, agerpenen mundu oso bat iraultzen du, eta adimenak berak eskuratzen ditu agerpen hauen oinarrizko adigaiak eta oinarrizko legeak, zeinen indarrez geuk sortzen, gauzatzen eta produzitzen ditugun objektu hauek, baita mundu hau ere, agerpenen mundua den heinean:\n«Izadia deitzen diogun agerpenen ordena eta erregulartasuna geuk sortzen dugu...» (171 or.).\nHain ausarta, mutiria, kitzikatzailea, «gehiegizkoa» bada ere, baita «zentzugabea bada ere esatea: adimena bera dela izadiaren legeen iturburua, eta beraz, izadiaren batasun formalaren iturburua, hain zuzena eta gaiari, hots, esperientziari egokia da era berean halako baieztapena» (173 or.). Hau da Kanten kopernikar biraketa deitzen zaionaren funtsezko unea. Izan ere, Kant berak Arrazoimen hutsaren kritikaren bigarren argitaraldiko aitzinsolasean Metafisikaren bere iraultza eta Kopernikok sortutako astronomiaren iraultza alderatzen baititu:\n«Ene iduriko, orain direna bat-batean buruturiko iraultza baten bitartez bihurtu ziren Matematika eta Natur Zientzia hain onurazkoa suertatu zaien pentsakeraren eraldaketaren funtsezko puntuaz gogoetatzeko adibide aski ohargarriak lirateke, baita haiek imitatzeko ere, saialdi gisa bederen, arrazoimenaren ezagutzak diren hauek Metafisikarekin duten analogiak baimentzen duen neurrian .............................\n Arrazoimen htsaren kritika ohiko moduan aipatzen da 1781eko argitaraldiaren orrien zenbakiei aurretik A hizkia gehituz eta 1787ko bigarren argitaraldiaren orrialde-zenbaketari aurretik B hizkia erantsiz.\n Ikusi bereziki 107 or.: «Logika transzendentalaren bigarren zatiak, beraz, itxura dialektiko horren kritika izan behar du eta Dialektika transzendentala izena du, ez itxura hori dogmatikoki iradokitzeko antze gisa (...), baizik eta, adimenaren eta arrazoimenaren kritika den aldetik, bere erabilera hiperfisikoari begira honen handiuste oinarrigabeen itxura faltsua azalarazteko eta honela oinarri-esakune transzendental soilen bidez lortzen omen duen asmakuntzaren eta hedapenaren bere uzia juzgaketa soilera eta adimen hutsak itxurapen sofistikoen aurka duen babesera behetitzeko».\n Kantek hitzari ematen dion zentzuan. Ikusi 290 or. eta hurrengoak, 295 or. eta hurrengoak eta, bereziki, 298 or.; ikusi gainera, 1783ko Prolego-menoak, §§ 125-131 paragrafoak.\n Kantek arrazoimen hutsaren paralogismoak izendatzen dituenak, 306 or. eta hurrengoak.\n Ikusi 367-368 orr.: «Antitetikak, beraz, ez du jarduten inolaz ere baieztapen aldebakarrez, baizik arrazoimen-ezagutza orokorrak hartzen ditu aintzat, baina beraiek elkarrekin duten aurkakotasunari eta beren kausei dagokienez besterik ez. Antitetika transzendentala arrazoimen hutsaren antinomiaren azterketa da, bere kausena eta bere emaitzarena».\n «Beharrezko zerizan baten izatearen froga guztietako itxura dialektikoaren aurkikuntza eta argipena», 475 or..\n Zientzia gisa agertu nahi duen etorkizuneko edozein Metafisikarentzat prolegomenoak, Immanuel Kant, 1783.\n Pentsatzearen forma hutsaren funtzio honi buruz, hots, sentsumenean emandako begiespenaren anizkunkia objektuen begiespena lortzeko determinatzen duen formari buruz ikusi Arrazoimen hutsaren kritikaren lehen argitaraldiko adigai hutsen dedukzioko «Adigaiko berrezagutzaz», 158 or. eta hurrengoak, edo ikusi kategorien definizioa 130-131orr. eta dedukzioko 115-124 orr. ataletako testuinguru osoa.\n Hermann Cohen, Kants Theorie der Erfahrung, 2. argitaraldia, Berlin, 1885.\n H.J. Paton, Kant’s Metaphysics of Experience, London/New York, 1936/1951.\n Martin Heidegger, Kant und das Problem der Metaphysik, 3. argitaraldia, Frankfurt, 1965.\n Horrela dio liburuaren jatorrizko izenburuak. Ikusi Kantek Marcus Herz-i 1772ko otsailaren 21ean idatzitako eskutitza, Errege Akademiaren argitaraldian X 12928 eta hurrengoa, Arrazoimen hutsaren kritika, 40 or. eta P.F. Strawson, The Bounds of Sense, London, 1966.\n Ikusi bereziki, Arrazoimen hutsaren kritika, B XI-XII: «... iraultza baten eraldaketari egotzi behar zaio ...».\n Ikusi Natur Zientziaren hastapen metafisikoak, Immanuel Kant, 1786, eta Opus postumum deitzen zaien eskuizkribuak, hots, 1786 eta 1796 arteko hausnarketak eta 1796 eta 1804 artean idatzitako egitasmoen multzoa.\n 1797an agertu zen bere lehen zatia, Zuzenbidearen irakaspenaren hastapen metafisikoak, eta 1798an agertutako Bertutearen irakaspenaren hastapen metafisikoak.\n Ikusi bereziki Analitikaren 10. atala, A 76/ B 102 eta hurrengoak eta «Adimenaren adigai hutsen dedukzio» osoa; gainera, «Adimen hutsaren oinarri-esakuneen sistema», bereziki begiespenaren axiomak (195 or.), hautemapenaren aitzinapenak (198 or.) eta esperientziaren hiru analogiak (218 or. eta hurrengoak).\n Gure adimenak izadiari ezartzen dizkion lege orokor eta transzendentalen arazoaz ikusi ondoren aipatzen diren A 125eko eta 127ko testuak, eta gainera, Juzgamenaren kritikako zenbait testu, Errege Akademiaren argitaraldian V 179; 180; 196.


Pildoritak - Alex Uriarte - bizkaie.biz\nAlex Uriarte\t2021-12-15 14:38\nZein da sorkuntzearen balioa espetxean?\nZer suponiduten dau espetxean sortzeak? Zenbat min? Zenbat barre? Zelan eragiten deutso itxiturearen barruan dagoanari? Etxeko konfinamendutik idazterakoan, beharbada, imajinau geinkezan galderak dira, edo lagun bat bisitetan goazenean, edo ohe batera lotuta dagoan gaixoagaz gagozanean; erantzun borobilik atontzea zinez gatxa da, kasurako, hain zorrotza dan espetxe errealidadeari erreparetan deutsagularik. Jardun armaduaren etena emon zanetik hamar urte baino gehiago igaro arren, preso aina espetxe dago, bere barruan harrapatua daukana burdinezko instituzinoak oso manera intimoan urratzen dauanez.\nZertarako sortu, hortaz? Sentimendu, emozino, estimuluen eremu laua dan ez-lekuak, gorputz otzan eta idea propiorik bako norbanako bilakatu gura ditu bere baitaratuak. Jomugea lortzeko, instituzinoen estrategia posibleek hamaikatxu ertz ditue, baina bada bat bereziki krudela, norbanakoa manera apartekoan urratzen dauana, nire ustez: bakardadea.\nBakarlekua, bakarmortua eta beste hainbeste izentapen, espetxe instituzinoaren erraietan emoten dan indibiduazino-prozesua adierazoteko. Bakardadea sortzeko makina erabatekoa, totala, absolutoa instituzinoa bera baita. Bakardade fisikoa, agerikoena, baita intelektuala, afektiboa, kanpoan dagoanaren aurreko loturea errazten dauan zubi nahiz hari bakotxa ebagia, bahetua, era sistematikoan eraitsia da bertan.\nHalan, espetxeratuaren eta kanpoaren arteko loturan, espetxe-instituzinoa bitartekari ekidinezina bilakatzen da. Kanpo-errealidadea antzemateko interface-a, nogaz, noz, non, zenbat denporaz, zer, zertarako, nora... espetxeak atondua, neurtua, ebaluadua, diagnostikadua dauka. Ondorioz, oinarrizko autonomiarik bakoa dauka presoak bere egunerokoa. Diagnostikadua dinot, ze bakardadea eta honek eragiten dituan aje, egonezin eta keriak, erantzun terapeutiko baten aurrebaldintzea dira. Bakardadea sortu, beroni aurre egiteko bitarteko terapeutikoak eskaintzeko (ze pildorita gura dozu? Gorria, urdina, zuria?).\nZelan marraztu izugarrikeria hori guztia? Zeintzuk litzatekez bitartekoak? Zelan biziraun?


Elkartasun gutunak - Altsasu - Guaixe.eus\nGuaixe 2017-10-19 17:43\nJoan den ostiraleko kontzentrazioan idatzi asmo zituzten gutunak erakutsi zituzten.\nEhunka atera dira aste honetan Adur, Jokin eta Oihan presoei zuzenduta. Asteburuan udaletxe parean jarritako karpan jaso zituzten idatzi horiek.\nFerietako liskarra izan zela urtea bete zen igande goizaldean. Taberna barruan hasi eta kalean bukatu zen liskarra terrorismotzat jo du Espainiako Auzitegi Nazionalak eta ordutik 10 gazte altsasuarren etorkizuna kolokan dago, haietako bi adin txikikoak. Horregatik, ostiralero makina bat altsasuarrek kontzentrazioa egiten dute. Gazteen askatasuna eta proportzionaltasuna eskatzeko, besteak beste.\nOstiraleko kontzentrazioa ohikoak baino jendetsuagoa izan zen. Eta desberdina. Lehenik, bildutakoen artean presoei gutunak idazteko orriak banatu zituztelako. Gainera, mikrofonoa irekia utzi zuten jendeak nahi zuena adieraz zezan. Hainbat izan ziren aukera baliatu zutenak. Sentipen mingotsak, bidegabekeria sentsazioa, baina baita elkartasuna, duintasuna eta maitasuna azaldu zituzten hitza hartu zutenek. Irrintzi hunkitu bat ere izan zen.\nGazteek ere mikrofono irekia erabili zuten honako mezua zabaltzeko: “epaiketa gero eta gertuago dugu, eta horrek beldurtzen gaitu, baina zuei esker ez gara bakarrik sentitzen. Zuen eta gure indarrak batuz, aurre eginen diogu egoerari. Ezin gara gure herriaz harroago sentitu. Eta ziur gaude Adurrek, Jokinek eta Oihanek berdina pentsatuko dutela, erakusten ari diguzuen elkartasuna benetan ikaragarria baita. Besterik gabe, eskerrik asko, denei, bihotzez. Segi orain arte bezala. Guztion artean lortuko dugu”. Eta hiru presoen etxeratzea eskatuz despeditu zuten euren jarduna.\nOstiralean hasi eta igandera arte auzipetuen gurasoek eta plataformako kideek hiru presoendako gutunak jasotzeko postuan izan ziren. Han ere urteko jardunaren laburpena erakusten zuen bideoa ikusgai zegoen. Eta auziak sortutako gastuei aurre egiteko materiala (kamixetak eta txamarrak) saldu zituzten.\nUrte honetako hainbat datu\nLiskarraren ondorioz ospitaletik pasa zirenak, bi guardia civil eta haien bikoteak.\nLiskarraren ondorioz atxilotutakoak egunean bertan.\nCoviteko kideak polizia-muntaia salatzeko manifestazioa baino lehen agertu zirenak.\nTxosten, Foruzaingoarena eta Guardia Civilarenak, ez zuten ez lintxamendurik ez jipoi antolaturik ikusi.\nAuzipetuak Iruñeko epailearen aurrean borondatez aurkezten saiatu ziren aldiak. Bat, hirutan.\nEpaitegitan izan da auzia: Iruñeko instrukziokoa, Auzitegi Nazionala eta Lurralde Auzitegia\nJasotako heriotza-mehatxuak, alkateari egina.\nLiskarra hasi zen tabernan egindako pintaketak.\nAusiki operazioan azaroaren 14ean egindako atxiloketak. Beste bi hurrengo egunean aurkeztuko ziren auzitegian.\nEspainiako Auzitegi Nazionaleko epaitegiak agindutako espetxeratzeak. Hiruk preso segitzen dute.\nAuzipetu daude, bi adin txikiko.\nPertsona prentsa aurrea agertu ziren #Altsasu leloa zuen manifestazioa deitzera.\n#Altsasu manifestazioak bildu zituen pertsonak.\nHilabetero 14. egunean egindako mobilizazio bereziak.\nHego Euskal Herriko hiriburuetan festetan egindako kontzentrazioak.\nGurasoen ordezkaritza izan diren parlamentuak: Nafarroakoa, Espainiakoa eta Europakoa.\nGastronomia elkarte elkartasun bazkaritan bete zirenak.\nEskualdeetan plataformak udaberrian eman zituen hitzaldiak.\nEspetxera egindako martxak.\nEspetxera joan-etorrietan senideek izandako istripu kopurua.\nZortzi auzipetuendako fiskaltzak egindako zigor eskaerak.\nUdalak onartutako adierazpenak.\nKontzentrazio egin dira Altsasun gutxienez.\nAltsasun egindako manifestazioak.\nIdeiak biltzeko egin diren asanbladak.\nSinadura baino gehiago jaso ditu auzipetuen gurasoek plazaratutako manifestua.


Aldiak eta aldeak - - Anboto.org\nFernan Ruiz Larringan 2017-12-07 08:30\nTrenez abiatu da Durangorantz. Urte asko, euskararen kulturaldi honetara etorri barik. Azkenengoz etortzean, egurrezko eserleku gogorrak eta metalezko barrak zituen bagoi-atalak, burdin uger eta koipe belztuaren usaina.\nGaur, plastiko kirats sarkorreko bagoiak lur azpian utzi du konturatu orduko; entretenigarria egin zaio bidaia, gazteen berbaldiari esker. Belarriak erne, hausnarrean hasi da bere bizitzan continuum bat izan den gai konplexu baten gainean. Zenbat ekinaldi bizi izan ditugu eusten. Oztopo lasterketa geldoak, hamaika. Zenbat lagun utzi ditugu bidertzean, ernegatuta, euskalduntzeak dakarren presioa ezin jasan. Alde egotetik, euskaratik alde egiteko aukera egin dute.\nZenbat orrialde zuri-beltz, higatutako berbaz beterik. Egitasmo, transmisio, aldeko jarrera, diagnostiko, sustapen, plangintza… Badirudi garai berria datorkigula, Euskaraldia. Hizkuntza ohiturak aldatzeko ahalegina, euskaldun pasiboak erakarri eta bizkortzeko asmoa… Atzera ere, oztopo lasterketa aldia ote? Lasterketa aldian, ezagutzaz eta gaitasunaz jantzita lehiatuko gara eta, ea sariren bat lortzeko aukera dugun. Bateraldia, elkarlana eta auzolana aipatu dute Euskaraldia aurkeztu digutenek; jakina, hori izan da beti batzuon oinarria eta entusiasmoa. Bat egin dutenerako… Gure laguna sormenaren lurraldean sartu da hausnarrean.


FotoArte lehiaketarako lanak aurkezteko epea irekiko dute astelehenean | El Correo\nZurekinFotoArte lehiaketarako lanak aurkezteko epea irekiko dute astelehenean\nFotoArte lehiaketarako lanak aurkezteko epea irekiko dute astelehenean\nGizon bat, argazki bat ateratzen / Fotolia\nAurreko edizioen aldean, hautaketa-fasean aukeratutako lanen egileen izena ez da jakinaraziko\nPAUL PICADO Jueves, 14 febrero 2019, 21:56\nFotoArte argazki lehiaketaren XV. edizioan parte hartu nahi baduzu, interesatuko zaizu jakitea lanak aurkezteko epea datorren astelehenean irekiko dutela. Azken eguna, berriz, martxoaren 19a izango da. Baina nolakoa izango da edizio berri hau? Antolatzaileek aurreratu dutenaren arabera, aurten aldaketa nabarmenak egin dituzte, herritarren partaidetza handitzeko batik bat. Gauzak horrela, emakumeen parte hartzeari garrantzi handiagoa emango diote, izan ere, edizio guztietan banatutako 42 sarietatik bost emakumek bakarrik jaso dute galardoa. Gainera, lehiaketan parte hartzen duen emakume kopuruak behera egin du.\nOrain arte, hautaketa fasean aukeratzen ziren lanen egileen izena ematen zen. Aurten, berriz, ez da horrelakorik egingo, sariak hautatu arte jendeak argazkiaren egilea nor den jakin ez dezan. Fase horretan 32 lan aukeratuko ditu epai-mahaiak eta horiekin erakusketa ibiltari bat egingo du, bai gizarte etxeetan, bai udalaren web orriko gune birtual batean.\nBeste aldaketa bat argazkien gaiarena izango da. Aurten, musikarekin zerikusia duten argazkiak izan beharko dute. Ez da bakarrik argazkiaren kalitatea baloratuko; aniztasuna, ahalduntzea eta genero-berdintasuna ere bai.\nEsan bezala, lanak aurkezteko azken eguna martxoaren 19a izango da, eta argazkiak online aurkeztu behar dira, lehiaketan izena emateko inprimakiaren bidez. Parte-hartzaile bakoitzak, gehienez, bi argazki aurkez ditzake, eta ezin daitezke izan beste egile batenak edo beste lehiaketa batzuetan saritutakoak. Edozein teknika edo prozedura digital onartzen da.\nFormatuari dagokionez, JPG izango da, 72 PPIko bereizmenarekin, eta alderik handienean, irudiaren tamaina 2.000 pixelekoa izango da. Aurkeztutako lanetan ezin da agertu izenik edo bereizgarri pertsonalik. Bestalde, fitxategi digitalaren metadatuetan ere ezingo da datu pertsonalik agertu. Epaimahaiak maiatzaren 6an argitaratuko du irabazleen izena, eta sari-banaketa maiatzaren 30ean izango da, 19:00etan, Ibaiondo Gizarte Etxean.\nMinbizia duten Arabako haurren guraso elkartearen aldeko kontzertu solidarioa, igandean Genetika izango da hizpide datorren asteazkenean, Bidebarrietako liburutegian


Haurreskolak Partzuergoko langileek protestaldia egin dute - Arrasate - Goiena.eus\nHaurreskolak Partzuergoko langileek protestaldia egin dute\nNerea Zubiete 2005-06-23 19:06\nLanuztea egin dute gaur 07:30etatik 11:30ak bitartean, Bedoñabe Herri Eskolan dabiltzan Haurreskolak Partzuergoko langileek. Egiten duten bigarren lanuztea da, lan hitzarmenean adostasuna eskatzeko, LAB, ELA eta STEE-EILAS sindikatuek deituta. Eibarren izan dira, enpresaren egoitzaren aurrean protestan eta gero Arrasaten ere egin dute protestaldia. Auto karabana egin dute.\nLan hitzarmenean hainbat puntu adosteko eskaera ikus daiteke pankarta baten bitartez, Bedoñabe Herri Eskolan, Haurtzaindegi zerbitzura sartzeko atean. Langileek eta sindikatuek diote udazkenetik dabiltzala aldarrikapenak egiten, baina enpresaren aldetik ez dutela erantzunik izan.\nLan egutegia eta lanaldia aldatzeko eskatzen dute. Gaur egun Administrazioaren ordutegia dutela diote. Eskatzen dutena da, irakaskuntzan dagoen ordutegia jartzea. Eta erantzunik ez dutenez, gaur bigarren lanuztea egin dute. Joan den astean 2 orduko lanuzte bat egin zuten, gaur lau ordukoa eta datorren ekainaren 30ean hirugarrena egingo dute, lau ordukoa.


ZABALIK DA KULTUR KUDEAKETAREN VIII. TOPAKETA PROFESIONALETAN IZENA EMATEKO EPEA: KULTURAREN BALIO BERRIA\nZuzendaritza eta batzordeak\nPrest dago KULTUR KUDEAKETAREN VIII. TOPAKETETAN izena emateko formularioa, bai eta egitaraua ere. Topaketak Altsasuko IORTIA Kultur Gunean (Auditorioa) eginen dira maiatzaren 19an, ostegunarekin, “Kulturaren balio berria” izenburupean.\nHonatx izena emateko formularioaren ESTEKA\nKultur Kudeaketaren VIII. Topaketen helburua da kultur kudeaketan diharduten profesionalak biltzea gure arloak pandemia ondoko garaian duen etorkizunaz gogoeta egiteko. Zer pasatu dugun eta zer ikasi dugun aztertzeko. Erronka berriez, aukera berriez, proiektu berriez eta aliatu berriez mintzatzeko.\nSaioan aurrez aurre parte hartzera animatu nahi zaituztegu, zuen agendetan Altsasura etortzeko tarteren bat utziko duzuelakoan. Autobus bat antolatuko da Iruñetik etortzen den jendearentzat.\nAltsasun ikusiko dugu elkar!\nKUNA presenta el diagnóstico sobre el perfil profesional de las y los gestores culturales de Navarra\nPróxima Asamblea General de KUNA: 15 de febrero, 2022\nCápsula-resumen del Taller “Los públicos en el centro de la estrategia de las organizaciones culturales”


gela tximinia bat badu, nahitaez etxearen nabarmendu nagusietako bat bihurtzen da. Jotzen da, familia HEARTH, gehien gogoko leku batera iritsi familia osoa, lagunak eta familia asetzeko, edo erretiroa beren pentsamenduak antolatzeko.\nZergatik sareta beharrezkoak tximinia for\nNoiz tximinia instalatzen gela duzu, ezinbestekoa da kalitatezko erosi egiten sareta. erosotasuna jakin bat egiteko lagungarri izango dira, baina baita topaketak seguruagoa izan dadin sutondoan.\nWith fintasun hau zure sutondo argitasuna, grazia eta dotorezia eta izaera berezia duen eragina gehitu ahal dadin familia erosotasuna hau are erakargarriagoa, eta gela itxura orokorra - harmonikoa eta osoa.\nZuk ere kontuan izan behar dute erabilera alderdi praktikoa. grate to erregistroak eta ikatz mantentzeko sutondoan, bere gelan erabilera segurtasuna bermatzeko. Horrez gain, ez lukete utzi su haur txikiak edo maskotak gertu.\nhainbat forma etorriko tximinia for sare.\nTxertatutako. Dute sua gertu tximinia en muntatuta daude.\nBanakako. bertikalean jarri dute tarte batera suaren laguntza batean.\nGrilles tximinia. instalatuko dira denean soilik sute bat da. Dute konbentzionalak ez-erregogorrak metal bat eginda. Horrelako produktuek beren abantailak - harriak apaingarri eta beira urrezko arte - ia material guztia izango dute apainduta. Eta ez da erabat arriskua ez gar oplavit edo hondatzen duten eredua da, besterik gabe, ezinezkoa da.\nGrilles itxura eta estiloa edozein murrizketak, eta horietatik asko daude handia delako. Baina ezarri faltsutua grates suaren gehiago chic da. Hemen bi mota dira:\namaitu produktuak, tailerrean aurrez fabrikatu. Normalean, ereduak multzo bat, gehien eskatzen ondoren merkatuan;\nforjatuzko burdin sare egindako banaka ahal izateko. Hau elite, eta bereziki delikatua elementuak, eta bakoitzak bere berezia sortzea laguntzailea da. beraientzat eredua, zeure jaso dezakezu edo diseinatzaile profesionalak zerbitzuak erabili.\nFilm faltsutua tximinia grates\nGrating da onena espiritu bat tximinia bat aukeratu barnealdearen gainerako. Adibidez, English estilo klasiko bat aukeratzerakoan, labur bat eskuratu ahal izango duzu, edozein frills diseinu gabe. Nouveau Rococo A edo gehiago artistiko elementuen erabilera baimendu - swirls, korapilatsu ereduak konplexua, nahi duen ikustea begiratu. Zale klasikoak simple simetrikoa ereduak aukera dezake. Baina horrek ez du esan nahi ez direla interesa edo itsusiak.\nZure inizialak edo familia ikur bat da, hau da, zirkulu handienak ospetsuan, nahi izanez engrave dezakezu. ondo eta oso delikatua lanak behar da.\nNoiz metal tximinia grates instalatzen, gela zati honetan kezkak kentzeko izango duzu. nahikoa indartsua, tenperatura altuak erresistenteak dira eta ez dira kalteak gaia. Baina haien artean aukeratzerakoan, ez ahaztu arreta jartzea eta bertatik deskribatu barne dekorazioa, bai eta bere funtzionamendua terminoa egindako materiala da. material guztia duten produktu horiek beharrezko egiaztapen guztiak bidez joan behar eta segurtasun ziurtagiri batzuk izan fabrikatzeko erabiltzen da.\nAlatyr - Xarma: ezaugarri erabili\n"Tsinkar" herdoila bihurgailua. Entzat, aplikazioaren ezaugarri\nMotocross kaskoa: argazkiak eta iritziak. Kids trialera kaskoa\nLoreak zasushivat eskuin bezala? Urratsez urrats argibideak, aholkularitza eta ezaugarri arabera\nHamabost izenak sukaldeko labana daki\nGurpil "Dantzaria" - aukerarik onena zure seme-alabak\nZer Kazakhstan batetik ekartzeko: oroigarriak, opariak\nSunflower olioa, koltza olioa: onura eta kalteak giza gorputza, propietate eta aplikazio sukaldaritzan to\nNoiz Alemanian ospatzeko Gabonetako?\nEz jakinduria hortzak kendu behar dut?\nNola zeure burua maitatzen: arima psikologia\nZer eta etxean jaka nola garbitu\nNola matematika ulertzeko, ez baduzu ezer jakin?\nBilli Dzho Armstrong (Billie Joe Armstrong). Photo. Biografia eta bizitza pertsonala\nNola opor gune bat antolatzeko? Brinkola inguruan. Nola udan txabola planifikatzeko?\nNola sagar oatmeal cookies prestatzeko\nNeguan beroa den edo neguan hotza joaten den lekuan


Autoenpleguaren bidez, 440 lanpostu sortu nahi dituzte Jaurlaritzak eta Gaztempresak - Debagoiena - Goiena.eus\nLeire Kortabarria 2013-06-10 15:02\nEusko Jaurlaritzak 215.000 euroko laguntza ekonomikoa emango du; hari esker, autoenpleguaren inguruko hainbat ekimen berritzaile egingo dira, eta negozio txikiak eta mikroenpresak sortu eta mantendu ahal izango dira, "lanik gabe edo horrela gelditzeko arriskuan dauden pertsonei lan-aukera berriak eman ahal izateko", arduradunen esanetan.\nHelburu hori Lanbideri agindutako zereginekin dago lotuta; hain zuzen ere, enpleguko eta trebakuntzako programak kudeatzearekin eta autoenplegua eta enpresak sustatzearekin. Juan María Aburtok hauxe esan du: "Gaur egungo Eusko Jaurlaritzarentzat lehentasunezko helburu bat da gazteen lehiakortasuna handitzea eta enplegua lor dezaten erraztea".\nHiru modalitatetan garatuko dute hitzarmena:\nEnpresa berria: kudeaketan esperientzia duten pertsonentzat edo egoki zehaztutako negozio-aukera bideragarri bat dutenentzat, baldin eta sorreran eta finantzaketan aholkularitza eta laguntza behar badituzte.\nBerrenpresa: eskarmenturik gabeko eta jarduera ondo ezagutzen ez duten pertsonentzat. Arduradunak jarduera erretiroagatik, bizilekua aldatzeagatik edo horretaz arduratu ezin delako utzi behar duen negozioak identifikatzen dira, eta uzteko prozesua laguntzen da, aldi batez gerentziak batera egiteko eta negozioa kudeatzen ikasteko.\nKoenpresa: jarduera batean esperientziarik, jakintzarik edo kudeatzeko gaitasunik ez duten eta baliabide gutxi dituzten pertsonentzat. Haiei irtenbide integralak ematen zaizkie, giltza eskura erako negozio bat eskuratuz; negozio horrek merkatuan sendotutako gidaenpresa bat ere badu, ekintzailea jardueraren merkataritza-garapenaz bakarrik arduratu behar izateko.\nEnpresen kudeaketa finkatzen ere lagunduko du hitzarmenak, merkatuan enpresak lehiakorragoak izan daitezen. Enpresak finkatzeko 75 tailer egitea espero dute arduradunek, eta 23 enpresari laguntzea.